pythainlp/thai-wiki-dataset-v4 huggingface dataset:
ชุดแปลโปรแกรมของกนู

ชุดแปลโปรแกรมของกนู  หรือเรียกโดยย่อว่า จีซีซี  เป็นชุดโปรแกรมแปลโปรแกรมสำหรับแปลภาษาโปรแกรมต่าง ๆ พัฒนาโดยโครงการกนู (GNU) และแจกจ่ายเป็นซอฟต์แวร์เสรีภายใต้สัญญาอนุญาตแบบ GPL และ LGPL โดยชุด GCC ถือว่าเป็นชุดคอมไพเลอร์มาตรฐานในระบบปฏิบัติการแบบยูนิกซ์ อย่างเช่น ลินุกซ์ หรือ Mac OS X เป็นต้น
ชื่อเดิมของ GCC คือ GNU C Compiler เนื่องจากในระยะแรกถูกพัฒนาขึ้นเป็นคอมไพเลอร์ของภาษาซีเท่านั้น แต่ในภายหลังเมื่อได้พัฒนาให้สนับสนุนภาษาโปรแกรมอื่น ๆ มากขึ้น จึงเปลี่ยนชื่อเพื่อให้สื่อครอบคลุมความหมายมากกว่าเดิม
ภาพรวม.
GCC เริ่มพัฒนาใน ค.ศ. 1985 โดยริชาร์ด สตอลแมน ซึ่งเขาเริ่มจากการแปลงคอมไพเลอร์ของภาษา Pastel (ส่วนขยายของภาษาปาสกาล) ให้ใช้กับภาษาซีได้ GCC ถูกเขียนขึ้นมาใหม่อีกครั้งโดยใช้ภาษาซีทั้งหมด เพื่อเป็นคอมไพเลอร์สำหรับภาษาซีและเป็นส่วนสำคัญของโครงการกนูในยุคแรก ซึ่งทิศทางการพัฒนากำหนดโดย Free Software Foundation
ใน ค.ศ. 1997 กลุ่มนักพัฒนา GCC จำนวนหนึ่งไม่พอใจการพัฒนาของ GCC สายหลักที่ล่าช้า จึงแยกตัวออกมาพัฒนา EGCS (Experimental/Enhanced GNU Compiler System) ทำให้การพัฒนาเกิดขึ้นรวดเร็วกว่า GCC เดิมมาก ในปี ค.ศ. 1999 EGCS กลายมาเป็น GCC เวอร์ชันหลักแทน GCC เก่าในท้ายที่สุด
นอกจากจะเป็นคอมไพเลอร์มาตรฐานบนระบบปฏิบัติการแบบยูนิกซ์แล้ว GCC ยังถูกนำมาแปลงให้ใช้ได้บนระบบปฏิบัติการอื่น ๆ เช่น NeXTSTEP และ Mac OS X รวมถึงระบบฝังตัวอื่น ๆ เช่น Symbian, PlayStation และ Dreamcast เป็นต้น
ภาษาโปรแกรมที่สนับสนุน.
ในชุดคอมไพเลอร์มาตรฐานเวอร์ชัน 4.3 สนับสนุนภาษาโปรแกรมดังต่อไปนี้
นอกจากนี้ยังสนับสนุนภาษาโปรแกรมอื่น ๆ เพิ่มเติม แต่ไม่ได้รวมอยู่ในชุดคอมไพเลอร์มาตรฐาน
สถาปัตยกรรมคอมพิวเตอร์ที่สนับสนุน.
โพรเซสเซอร์ที่สนับสนุนโดย GCC รุ่น 4.3 ได้แก่
โพรเซสเซอร์อื่นที่สนับสนุนได้แก่:
โพรเซสเซอร์อื่นที่สนับสนุนโดย GCC แต่การพัฒนาและบำรุงรักษา แยกจากรุ่นของ FSF:
โครงสร้างการทำงาน.
GCC ทำงานโดยใช้บรรทัดคำสั่ง ผู้ใช้มักเรียกโปรแกรมโดยการเรียกโปรแกรมที่ชื่อ <code>gcc</code> พร้อมทั้งใส่ตัวเลือกต่าง ๆ ทางพารามิเตอร์ในบรรทัดคำสั่ง โปรแกรมนี้จะวิเคราะห์ภาษาที่ใช้จากนามสกุลของไฟล์ แล้วเรียกพรีโพรเซสเซอร์, คอมไพเลอร์, แอสเซมเบลอร์ และ ลิงเกอร์ มาทำงานตามลำดับ แต่ผู้ใช้สามารถสั่งให้ทำงานเฉพาะบางขั้นตอนข้างบนจากพารามิเตอร์ได้
พรีโพรเซสเซอร์ ที่ใช้เป็นโปรแกรมหนึ่งใน GCC มีชื่อว่า <code>cpp</code> เรียกใช้ก็ต่อเมื่อจะคอมไพล์โปรแกรมที่เขียนในบางภาษา เช่น C หรือ C++ เป็นต้น 
ใน GCC แยกคอมไพเลอร์แต่ละภาษาออกเป็นคนละโปรแกรม ตัวอย่างเช่น คอมไพเลอร์ภาษา C จะเป็นโปรแกรมที่ชื่อ <code>cc1</code> โครงสร้างภายในคอมไพเลอร์แต่ละภาษาแบ่งเป็นสามส่วนเหมือนกัน ได้แก่ ฟรอนต์เอ็นด์ (frontend) มิดเดิลเอ็นด์ (middle-end) และ แบ็คเอ็นด์ (backend)
ส่วน แอสเซมเบลอร์ และ ลิงเกอร์ นั้นไม่รวมอยู่ในชุดโปรแกรม GCC ในระบบกนูโปรแกรมทั้งสองจะอยู่ในอีกชุดโปรแกรมหนึ่ง คือ binutils แอสเซมเบลอร์ ทำหน้าที่แปลภาษาแอสเซมบลี เป็นภาษาเครื่อง ในขณะที่ ลิงเกอร์ ทำหน้าที่รวมไฟล์ภาษาเครื่อง ซึ่งอาจมีหลายไฟล์ และไลบรารีเข้าด้วยกัน เป็นโปรแกรมที่สมบูรณ์สามารถทำงานได้
การ์โล กูดีชีนี

การ์โล กูดีชีนี  อดีตนักฟุตบอลชาวอิตาลี ในตำแหน่งผู้รักษาประตู เคยเล่นในพรีเมียร์ลีกให้กับสโมสรฟุตบอลเชลซีและทอตนัม ฮอตสเปอร์ โดยในช่วงที่เล่นให้กับเชลซีได้รับฉายาว่าเดอะสไปเดอร์แมน ด้วยลีลาการป้องกันประตูที่เหนียวแน่นไว้ใจได้ เป็นผู้รักษาประตูมือ 1 ก่อนการเข้ามาของ ปีเตอร์ เช็ก นายประตูรุ่นน้อง ชาวเช็ก
ประวัติ.
อดีตผู้รักษาประตูมือหนึ่งของเชลซี ที่ไม่มีใครมาแย่งตำแหน่งได้เป็นเวลาสองฤดูกาล คาร์โล ถูกเลือกให้เป็นผู้รักษาประตูยอดเยี่ยมในช่วงนั้น เขามีปฏิกิริยาตอบโต้ที่รวดเร็ว เท้าไวแถมยังถูกยกให้เป็นหนึ่งในผู้รักประตูที่เซฟจุดโทษได้ดีที่สุดที่เคยมีมา
จิอันลูกก้า วิอัลลี่ ดึงตัวเขามาจากเอซี มิลาน ด้วยค่าตัว 160,000 ปอนด์ เขาเริ่มเล่นที่มิลานทีมที่พ่อของเขา ฟาบิโอได้เป็นตำนานของทีมในฐานะผู้รักประตูที่เก่งที่สุดของทีมช่วงศตวรรษที่ 20 จากการโหวตของแฟนบอลรอสโซเนรี่
กูดีชีนี เล่นให้มิลาน ในศึกยูฟ่าแชมเปียนส์ลีก สองนัดแต่ไม่ได้รับโอกาสลงเล่นในเซเรียอา เลยก่อนจะถูกปล่อยยืมตัวและประสบปัญหาบาดเจ็บที่หัวไหล่เป็นเวลาสองปีสร้างปัญหาให้เ
ขาทำให้ลงเล่นให้ลาซิโอ เพียงแค่นัดเดียว
ก่อนที่วิอัลลี่จะดึงตัวเขามาเป็นตัวสำรองของเอ๊ด เดอ ฮอย ในปี 1999 ซึ่งตอนนั้นเขาเกือบได้ไปเล่นในลีกที่ต่ำกว่าเซเรีย อา แล้วโดยตอนนั้นมาเชลซี ด้วยสัญญายืมตัวหนึ่งปีก่อนย้ายร่วมทีมถาวร
เมื่อเดอ ฮอย เริ่มโรยราก็ถึงเวลาของกูดีชีนี แม้จะมีคู่แข่งอย่างมาร์ค บอสนิช เขาได้รับการโหวตให้เป็นผู้เล่นแห่งปีในฤดูกาล 2001/02 และแทบจะไม่ได้ลงเล่นเลยเมื่อฤดูกาลก่อนเนื่องจากปัญหาบาดเจ็บ
เชลซีดึงปีเตอร์ เช็ก มาร่วมทีมช่วงปิดฤดูกาล 2004 ทำให้คาร์โล มีคู่แข่งก่อนที่จะกลายเป็นมือสองแต่ก็ได้เล่นในเกมบอลถ้วยในอังกฤษแต่ก็พลาดเกมนัดชิงชนะเลิศบอลคาร์ลิ่ง คัพ ที่ทีมเป็นแชมป์เนื่องจากติดโทษแบน
มีเพียงจอห์น เทร์รี เท่านั้นในทีมชุดนี้ที่อยู่เชลซี นานกว่าเขา ก่อนในปี 2009 ท็อตแน่ม ฮ็อตเสปอร์ จะคว้าเขาไปร่วมทีมแต่ก็ยังเป็นมือสองของเฮลลิญโญ่ โกเมซ ผู้รักษาประตูชาวบราซิล
และย้ายไปลีค อเมริกา LOS ANGELES GALAXY
ธงไชย รัฐไชย

ธงไชย รัฐไชย เป็นอดีตนักฟุตบอลชาวร้อยเอ็ด 
ธงไชยจบการศึกษาระดับปริญญาตรี จากมหาวิทยาลัยศรีนคริทรวิโรฒ วิทยาเขตพลศึกษามหาสารคาม
โดยเข้าร่วมการคัดเลือกกีฬาฟุตบอลทุกรายการ และทำให้เป็นที่รู้จักจากการแข่งขันฟุตบอลโค้กคัพ 
ต่อจากนั้นก็เข้าสังกัดสโมสรฟุตบอลธำรงไทยสโมสร สโมสรฟุตบอลสุพรรณบุรี และสโมสรฟุตบอลโอสถสภาตามลำดับ 
และเป็นที่รู้จักมากขึ้นก็ช่วงที่สังกัดสโมสรสุพรรณบุรี ในฟุตบอลไทยแลนด์พรีเมียร์ลีก 2549 
ซึ่งเขาได้รับรางวัล ดังนี้<br>
ต่อมาเขาได้ย้ายมาเล่นสโมสรพนักงานยาสูบและได้ย้ายมาเล่นที่สุพรรณบุรีอีกครั้งพอจบซีซั่นแรกเลยย้ายมาอยู่สโมสรศรีราชาเอฟซี 
ได้ย้ายเข้าสังกัดบ้านเกิดสโมสรฟุตบอลร้อยเอ็ด ยูไนเต็ดตั้งแต่ฤดูกาล 2011-2014
เข้าร่วมทัพสังกัดสโมสรอุบล ยูเอ็มที ยูไนเต็ด ตั้งแต่ฤดูกาล 2015-2017(เลค1) และเข้าร่วมสังกัดสโมสรระยองเอฟซี 2017(เลค2)
ในฟุตบอลชิงถ้วยพระราชทาน ปี พ.ศ. 2560 
รายการแข่งขันฟุตบอลภูพานราชนิเวศน์ ครั้งที่ 36 เข้าร่วมทัพสังกัดจังหวัดร้อยเอ็ด เป็นโค้ชและผู้เล่น ได้สร้างผลงานพาทีมจังหวัดร้อยเอ็ดได้รับรางวัลรองชนะเลิศอันดับ 1
สันนิบาตต่อต้านการแยกพม่าออกจากอินเดีย

สันนิบาตต่อต้านการแยกพม่าออกจากอินเดีย (Anti-Separationist League) เป็นการรวมกลุ่มทางการเมืองในพม่า ที่ต้องการให้อังกฤษปกครองพม่าในฐานะเป็นส่วนหนึ่งของอินเดียต่อไป กลุ่มนี้ได้รับการสนับสนุนจากประชาชนและพระสงฆ์ แต่ความแตกแยกในหมู่ผู้นำ ทำให้ไม่สามารถดำเนินการให้สำเร็จได้ ในที่สุด อังกฤษได้แยกพม่าออกจากอินเดียเมื่อ พ.ศ. 2478 
การปกครองพม่าของอังกฤษสมัยอาณานิคม.
แต่เดิมอังกฤษผนวกพม่าเป็นมณพลหนึ่งของอินเดีย เริ่มให้สิทธิปกครองตนเองแก่พม่าระดับหนึ่งเมื่อ พ.ศ. 2466 โดยจัดการปกครองในลักษณะรัฐบาลคู่ และแจ้งว่าเมื่อปกครองด้วยระบบนี้ได้สิบปีจะประเมินผลเพื่อจัดการปกครองพม่าให้เหมาะสมต่อไป อังกฤษเริ่มตั้งคณะกรรมการประเมินผลเมื่อ พ.ศ. 2472 ความเห็นของชาวพม่าในขณะนั้นแตกเป็นสองฝ่ายคือฝ่ายหนึ่งต้องการให้แยกพม่าออกมาจากอินเดีย อีกฝ่ายหนึ่งต้องการให้พม่ารวมตัวกับอินเดียไปอีกระยะหนึ่ง
การต่อต้านอังกฤษ.
กลุ่มที่ต้องการให้รวมพม่ากับอินเดียต่อไปก่อนแล้วค่อยแยกตัวออกมาภายหลังนี้ เป็นกลุ่มที่ไม่ไว้ใจและต่อต้านอังกฤษ ฐานเสียงส่วนใหญ่เป็นพวกพระสงฆ์หัวรุนแรงและประชาชนในชนบท กลุ่มนี้รวมตัวกันและจัดตั้งเป็นสันนิบาตต่อต้านการแยกพม่าออกจากอินเดียใน พ.ศ. 2475 
สภานิติบัญญัติมีมติให้แยกพม่าออกจากอินเดียใน พ.ศ. 2473 แต่กลุ่มที่ต่อต้านไม่ยอมรับมติมีการรวมตัวกันต่อต้านจนต้องมีการประชุมกันใหม่ในปีต่อมา แต่ก็ยังหาข้อยุติไม่ได้ อังกฤษจึงจัดให้มีการเลือกตั้งสภานิติบัญญัติใน พ.ศ. 2475 ซึ่งผลการเลือกตั้งปรากฏว่าฝ่ายต่อต้านการแยกตัวออกจากอินเดียเป็นฝ่ายชนะด้วยคะแนน 42 ต่อ 29 ที่นั่ง ฝ่ายอังกฤษไม่พอใจผลการเลือกตั้ง และพยายามขู่ว่าพม่ามางเลือกสองทางเท่านั้น คือแยกตัวออกจากอินเดียในตอนนี้หรือรวมตัวกับอินเดียต่อไปโดยไม่มีการแยกตัวออกมาอีก
ความแตกแยกของฝ่ายต่อต้าน
ผลสุดท้าย.
จากแรงบีบคั้นของอังกฤษทำให้ผู้นำของสันนิบาตต่อต้านการแยกพม่าออกจากอินเดียเกิดความแตกแยกทางความคิด จนในที่สุด ดร.บามอว์และอูชิตฮไลน์ ผู้นำคนสำคัญของกลุ่มปฏิเสธการอภิปรายในสภาเกี่ยวกับเรื่องนี้ อิทธิพลของสันนิบาตต่อต้านการแยกพม่าออกจากอินเดียจึงลดลง ผลสุดท้าย อังกฤษอนุมัติให้พม่าแยกตัวออกจากอินเดียตามข้อเสนอของสภาใน พ.ศ. 2477 การต่อสู้ของสันนิบาตต่อต้านการแยกพม่าออกจากอินเดียจึงสิ้นสุดลงด้วยความพ่ายแพ้
กองทัพปลดปล่อยชาติกะเหรี่ยง

กองทัพปลดปล่อยชาติกะเหรี่ยง  เป็นหน่วยงานทางทหารของสหภาพแห่งชาติกะเหรี่ยง หลังจากที่พม่าได้รับเอกราชจากอังกฤษเมื่อปี ค.ศ. 1948 ได้เกิดความตึงเครียดระหว่างชาวกะเหรี่ยงกับพม่า ชาวกะเหรี่ยงส่วนหนึ่งต้องการเอกราช อีกส่วนหนึ่งต้องการอยู่กับพม่าต่อไป ความตึงเครียดนี้นำไปสู่สงครามประชาชนในรัฐกะเหรี่ยง รัฐบาลพม่าปราบปรามกลุ่มต่อต้านด้วยความรุนแรง ผู้นำกองกำลังทหารของกะเหรี่ยงถูกจับกุมและแทนที่ด้วยนายทหารพม่าที่มีแนวคิดหัวรุนแรงในการต่อต้านกะเหรี่ยงคือนายพลเน วิน ผลของการปราบปรามนี้ทำให้ชาวกะเหรี่ยงหันมาต่อต้านรัฐบาลพม่า และนำไปสู่การรวมตัวจัดตั้งกลุ่มการเมืองเพื่อเรียกร้องเอกราชในที่สุด
ในการต่อสู้ช่วงแรก ๆ กองทัพกะเหรี่ยงมีชัยชนะในทางภาคเหนือของพม่า เข้ายึดครองเมืองมัณฑะเลย์ได้ แต่ผลจากการที่ไม่ได้รับการสนับสนุนอย่างพอเพียง จึงต้องถอนกำลังกลับไปยังภาคตะวันออกเฉียงใต้ของพม่า นับจากเวลานั้น กองทัพปลดปล่อยชาติกะเหรี่ยงยังคงต่อสู้เพื่อเอกราชของรัฐกะเหรี่ยงต่อไป โดยมีฐานที่มั่นอยู่ทางตะวันออกของพม่าใกล้แนวชายแดนไทย ซึ่งเป็นบริเวณที่มีชาวกะเหรี่ยงอยู่เป็นจำนวนมาก
ไวยากรณ์ภาษาเบงกอล

ภาษาเบงกอลเป็นภาษาที่มีการผันคำตามการกเช่นเดียวกับภาษากลุ่มอินโด-อารยันอื่น ๆ แต่ไม่มีการผันคำตามเพศ เรียงประโยคแบบประธาน-กรรม-กริยา
คำสรรพนาม.
คำสรรพนามแบ่งเป็นบุรุษที่ 1 2 และ 3 และแบ่งเป็นเอกพจน์กับพหูพจน์ ไม่มีความแตกต่างระหว่างเพศ มีการแบ่งสรรพนามบุรุษที่ 3 ตามความใกล้เคียงคือใช้กับผู้ที่อยู่ใกล้ อยู่ไกลออกไปและไม่อยู่ในสถานที่นั้น และยังแบ่งสรรพนามตามระดับความสนิทสนมและความสุภาพ
มีการผันสรรพนามตามการก การกประธานใช้กับสรรพนามที่เป็นประธานของประโยค การกกรรมใช้กับสรรพนามที่เป็นกรรมตรงหรือกรรมรองของประโยค ตารางต่อไปนี้เป็นการแสดงสรรพนามแทนบุคคลในการกประธานและการกกรรม
คำนาม.
การก.
คำนามมีการผันตามการกเช่นกันโดยการกสำหรับนามได้แก่ การกประธาน การกกรรม การกแสดงความเป็นเจ้าของ และการกสถานที่ การผันคำนามขึ้นกับการมีหรือไม่มีชีวิตของคำนามด้วย
คำลักษณนาม.
ในการนับ ภาษาเบงกอลมีคำลักษณนามเช่นเดียวกับภาษาในเอเชียอื่น ๆ เช่น ภาษาจีน ภาษาญี่ปุ่น และภาษาไทย คำลักษณนามอยู่ระหว่างตัวเลขและนาม นามทั่วไปมีคำลักษณนามรวมคือ ta แต่มีนามจำนวนมากที่มีคำลักษณนามจำเพาะ เช่น jon ใช้กับมนุษย์เท่านั้น
การละคำลักษณนามในประโยคถือว่าผิดไวยากรณ์ แต่การใช้ลักษณนามโดยละคำนามนั้นถือว่ายอมรับได้ เช่นใช้ jon แทนคำว่า loke (บุคคล) ในประโยคได้ เพราะ jon เป็นลักษณนามของ loke เท่านั้น 
ปรบท.
ตรงกับคำบุพบทในภาษาไทย เพียงแต่วางไว้หลังคำนามการกกรรม การกความเป็นเจ้าของ หรือแสดงสถานที่ ตัวอย่างปรบทได้แก่ ปรบทสำหรับการกประธาน เช่น age (ก่อน) oi pare (ข้าม) jonno (สำหรับ) ปรบทสำหรับการกกรรม เช่น dhore (เป็นเวลา) porjonto (จนกระทั่ง) nie (รวม)
คำกริยา.
คำกริยาในภาษาเบงกอลประกอบด้วยรากศัพท์และคำลงท้าย การสร้างนามกริยาทำได้โดยการเติม –a เข้ากับรากศัพท์ เช่น rakha (การวาง) รากศัพท์อาจจะลงท้ายด้วยสระหรือพยัญชนะ คำริยาประกอบด้วยการผันตามกาลและบุคคลซึ่งจะเปลี่ยนแปลงตรงส่วนท้ายคำ เสียงสระในคำอาจเปลี่ยนแปลงได้เมื่อได้รับอิทธิพลจากสระอื่น เช่น รากศัพท์ lekh (เขียน) เป็น tomara lekho (พวกเธอเขียน) และ amara likhi (พวกเราเขียน)
บุคคลและรูปแบบ.
คำกริยาผันตามบุคคลและระดับความนับถือแต่ไม่ผันตามจำนวน รูปแบบของกริยามีสองแบบคือ แบบบ่งชี้ใช้กับการยืนยันข้อเท็จจริง และแบบบังคับใช้แสดงความเห็น
กาล.
ภาษาเบงกอลมีกาลธรรมดาสี่แบบ คือ ปัจจุบันธรรมดา อดีตกาลธรรมดา อดีตตามประเพณี และอนาคตกาล
กลุ่มประเทศแผ่นดินต่ำ

กลุ่มประเทศแผ่นดินต่ำ  ในอดีตรู้จักกันในชื่อ เนเธอร์แลนด์  เป็นภูมิภาคที่ราบลุ่มริมชายฝั่งทางตะวันตกเฉียงเหนือของยุโรป ประกอบด้วยประเทศ"เบเนลักซ์"สามแห่งในปัจจุบัน คือ เบลเยียม, ลักเซมเบิร์ก และเนเธอร์แลนด์ ในทางภูมิศาสตร์และประวัติศาสตร์ พื้นที่นี้ยังรวมพื้นที่บางส่วนของประเทศฝรั่งเศส (เช่นจังหวัดนอร์และจังหวัดปาดกาแล) และภูมิภาคฟรีเชียตะวันออก เกลเดิร์น และเคลเวอของประเทศเยอรมนี ในสมัยกลาง กลุ่มประเทศแผ่นดินต่ำถูกแบ่งออกเป็นราชรัฐกึ่งเอกราชจำนวนมาก
อำเภอบึงบูรพ์

บึงบูรพ์ เป็นอำเภอหนึ่งในจังหวัดศรีสะเกษ มีที่ตั้งอยู่ทางตะวันตกเฉียงเหนือของจังหวัด มีอาณาเขตติดต่อกับจังหวัดสุรินทร์ทางทิศเหนือและทิศตะวันตก จัดเป็นอำเภอที่มีขนาดเล็กและมีจำนวนประชากรน้อยที่สุดในจังหวัดศรีสะเกษ โดยได้รับการยกฐานะขึ้นเป็นอำเภอบึงบูรพ์เมื่อปี พ.ศ. 2537 
ประวัติ.
อำเภอบึงบูรพ์จัดตั้งขึ้นเป็นกิ่งอำเภอเมื่อวันที่ 18 กรกฎาคม พ.ศ. 2520 โดยแยกตำบลเป๊าะ ตำบลโดด ตำบลเสียว และตำบลหนองม้าออกจากอำเภออุทุมพรพิสัย ต่อมาในปี พ.ศ. 2522 ได้มีประกาศให้ตำบลโดด ตำบลเสียว และตำบลหนองม้า กลับไปขึ้นกับอำเภออุทุมพรพิสัยเช่นเดิม ต่อจากนั้นในปี พ.ศ. 2523 จึงได้มีการจัดตั้งตำบลบึงบูรพ์ขึ้นอีกตำบลหนึ่ง
บึงบูรพ์ได้รับการยกฐานะเป็นอำเภอเมื่อวันที่ 4 มิถุนายน พ.ศ. 2537
ที่ตั้งและอาณาเขต.
อำเภอบึงบูรพ์ตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอบึงบูรพ์แบ่งพื้นที่การปกครองออกเป็น 2 ตำบล 25 หมู่บ้าน ได้แก่
การปกครองส่วนท้องถิ่น.
ท้องที่อำเภอบึงบูรพ์ประกอบด้วยองค์กรปกครองส่วนท้องถิ่น 2 แห่ง ได้แก่
สภาพภูมิประเทศ.
สภาพพื้นที่ของอำเภอบึงบูรพ์มีลักษณะเป็นที่ราบสูง สลับกับที่ลุ่ม สภาพดินเป็นดินร่วนปนทราย มีลำห้วยทับทันไหลผ่านทางทิศตะวันตกและเป็นแนวแบ่งเขตการปกครองระหว่างอำเภอบึงบูรพ์กับอำเภอรัตนบุรี จังหวัดสุรินทร์ 
ทรัพยากรธรรมชาติ.
ปัจจุบันป่าสงวนแห่งชาติทั้ง 2 แห่งนี้ มีสภาพเป็นป่าเสื่อมโทรม และอนุญาตให้ราษฎรเข้าไปทำกินได้บางส่วน โดยการออกใบอนุญาตเช่าที่ทำกินให้
การสาธารณสุข.
อำเภอบึงบูรพ์มีโรงพยาบาลชุมชนระดับอำเภอ 1 แห่ง คือ โรงพยาบาลบึงบูรพ์ มีจำนวนเตียงผู้ป่วย 30 เตียง นอกจากนี้ยังโรงพยาบาลส่งเสริมสุขภาพตำบลอีก 2 แห่ง ได้แก่
ประธานพระครูพราหมณ์

ประธานพระครูพราหมณ์ เป็นตำแหน่งหัวหน้าคณะพราหมณ์ประจำเทวสถานโบสถ์พราหมณ์ เป็นผู้นำสูงสุดแห่งลัทธิพราหมณ์ในประเทศไทย โดยมีการสืบทอดตำแหน่งอยู่ภายในสายสกุลที่สืบทอดมาจากชาวอินเดียที่นับถือศาสนาฮินดูซึ่งอพยพมาตั้งรกรากในประเทศไทย 
ปัจจุบันมีตระกูลพราหมณ์ที่ปฏิบัติหน้าที่ถวายงานพระราชพิธีหรือที่เรียกกันว่าพราหมณ์หลวง ซึ่งสืบสายมาจากบรรพบุรุษทั้งสิ้น 7 ตระกูล ได้แก่ สยมภพ โกมลเวทิน นาคะเวทิน วุฒิพราหมณ์ ภวังคนันท์ รัตนพราหมณ์ บุรณศิริ และรังสิพราหมณกุล ส่วนตระกูลพราหมณ์ที่ไม่มีผู้บวชพราหมณ์เพื่อสืบทอด ได้แก่ คุรุกุล ศิริพราหมณกุล วสุพราหมณ์ สตะเวทิน สวัสดิเวทิน เสตะพราหมณ์ และจารุเสน พราหมณ์ทุกตระกูลในไทยล้วนเป็นพุทธศาสนิกชน แต่ยังคงเคารพบูชาเทพเจ้าฮินดูไปด้วย
การแต่งตั้งผู้ดำรงตำแหน่งพระราชครูวามเทพมุนี จะพิจารณาเลือกจากบุคคลที่อยู่ในสายสกุลที่ใกล้ชิดกับพระราชครูวามเทพมุนีคนก่อน ดำรงตำแหน่งพราหมณ์ราชสำนัก โดยพระบาทสมเด็จพระเจ้าอยู่หัวทรงเป็นผู้แต่งตั้ง เนื่องจากพราหมณ์ราชสำนักเป็นข้าราชการในสังกัดกองพระราชพิธี สำนักพระราชวัง
ประธานพระครูพราหมณ์คนปัจจุบันคือพระมหาราชครูพิธีศรีวิสุทธิคุณ (ชวิน รังสิพราหมณกุล) ดำรงตำแหน่งนี้ตั้งแต่ปี พ.ศ. 2542
ลำดับ.
ลำดับประธานพระครูพราหมณ์แต่ละรัชกาล นับตั้งแต่รัชกาลที่ 1 ดังนี้
พระมหาราชครูพิธีศรีวิสุทธิคุณ (ชวิน รังสิพราหมณกุล)

พระมหาราชครูพิธีศรีวิสุทธิคุณ มีนามเดิมว่า ชวิน รังสิพราหมณกุล (เกิด 11 มกราคม พ.ศ. 2496) เป็นผู้ดำรงตำแหน่งประธานพระครูพราหมณ์คนปัจจุบัน นอกจากดำรงตำแหน่งหัวหน้าพราหมณ์ สังกัดกองพระราชพิธี สำนักพระราชวังแล้ว เขายังเป็นดูแลองค์การศาสนาพราหมณ์-ฮินดู อันได้แก่ เทวสถานโบสถ์พราหมณ์ สมาคมฮินดูสมาช และสมาคมฮินดูธรรมสภา
ประวัติ.
พระมหาราชครูพิธีศรีวิสุทธิคุณ เกิดเมื่อวันที่ 11 มกราคม พ.ศ. 2496 เป็นบุตรของพระราชครูวามเทพมุนี (สมจิตต์ รังสิพราหมณกุล) กับสิริมา รังสิพราหมณกุล (สกุลเดิม กฤษณะสุวรรณ) เมื่อแรกเกิดมีสุขภาพไม่แข็งแรงเพราะคลอดก่อนกำหนด แพทย์แนะนำให้ดื่มน้ำมาก ๆ ปู่และย่าจึงตั้งชื่อแก้เคล็ดว่า "อูฐ" ชวินมีน้องร่วมท้อง 3 คน คือ ทรงศร, ศรีล และสิริจิตต์
พระมหาราชครูพิธีศรีวิสุทธิคุณได้ศึกษาเล่าเรียนชั้นอนุบาลที่โรงเรียนอนุบาลสมถวิล ชั้นประถมศึกษาที่โรงเรียนหงส์สุรนันท์ ชั้นมัธยมต้นที่โรงเรียนวัดบวรนิเวศ ชั้นมัธยมศึกษาตอนปลายที่โรงเรียนเทพศิรินทร์ และจบการศึกษาเศรษฐศาสตรบัณฑิต คณะเศรษฐศาสตร์ มหาวิทยาลัยรามคำแหง
พระมหาราชครูพิธีศรีวิสุทธิคุณ สมรสกับวไลพร รังสิพราหมณกุล (สกุลเดิม บุนนาค) บุตรของฐาปนา บุนนาค และริต้า (สกุลเดิม เดอเยซูซ์) พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ พระราชทานน้ำพระสังข์สมรสให้แก่ทั้งสองเมื่อวันที่ 23 พฤษภาคม พ.ศ 2546 แต่ทั้งคู่ยังไม่มีบุตรสืบสกุล
การทำงาน.
พระมหาราชครูพิธีศรีวิสุทธิคุณบวชเป็นพราหมณ์เมื่อ พ.ศ. 2521 และได้รับการศึกษาจากบิดาและพราหมณ์อาวุโสท่านอื่น ๆ ได้แก่ พราหมณ์อนันทบุรตี และสวามีฮารีฮาจิ โดยได้รับการโปรดเกล้า ฯ เลื่อนฐานันดรศักดิ์จากพระครูวามเทพมุนีเป็น "พระราชครูวามเทพมุนี" เมื่อปี พ.ศ. 2542 เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
ต่อมาในปี พ.ศ. 2554 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ พระราชทานสัญญาบัตรตั้ง พระราชครูวามเทพมุนี เป็น "พระมหาราชครูพิธีศรีวิสุทธิคุณ วิบุลย์เวทย์บรมหงส์ พรหมพงศ์ พฤฒาจาริย์" ตำแหน่งประธานพระครูพราหมณ์ ในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554
เรือนเจ้าจอมก๊กออ

เรือนเจ้าจอมก๊กออ เป็นเรือนในเขตพระราชฐานชั้นใน ที่ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น เพื่อใช้เป็นเรือนอยู่อาศัยของเจ้าจอมก๊กออ ในตระกูลบุนนาค (เจ้าจอมเอี่ยม เอิบ อาบ เอื้อน) ภายในพระบรมมหาราชวัง
ลักษณะของตัวอาคาร.
เรือนของเจ้าจอมเอี่ยม เอิบ อาบ เอื้อน ใช้โครงสร้างเป็นไม้ทั้งหลัง ตั้งแต่เสา คาน พื้น และหลังคา สร้างเป็นรูปสี่เหลี่ยมผืนผ้า สูง 4 ชั้น ประตูทางเข้าอยู่ทิศเหนือทำเป็นรูปครึ่งวงกลม มีหน้าต่างเจาะเป็นรูปโค้ง และอยู่ตรงกันทุกชั้น ด้านหน้าชั้นที่สองและชั้นที่สามทำเป็นเฉลียง ส่วนชั้นบนสุดเป็นดาดฟ้า บริเวณห้องโถงและส่วนที่เป็นเฉลียงปูพื้นด้วยหินอ่อนสีขาวสลับดำ ซึ่งผิดกับห้องอื่น ๆ ที่เป็นพื้นไม้ทั้งหมด 
ชั้นล่างเป็นที่อยู่ของบริวาร ส่วนชั้นที่สองเป็นที่อยู่ของเจ้าจอม และไว้ใช้รับแขก จึงมีการตกแต่งฝาผนัง ขอบประตูหน้าต่างและเพดานสวยงาม ห้องทางทิศตะวันออกจะใช้ไม้ปูพื้นเป็นลายขัดและมีขนาดใหญ่กว่าห้องทางทิศตะวันตก ซึ่งเป็นพื้นไม้ลายขัดเช่นกัน ชั้นที่สามมีการจัดแบ่งห้องเหมือนกับชั้นที่สอง แต่การตกแต่งจะน้อยกว่า ขอบประตูหน้าต่างก็ไม่มีบัวปูนปั้นเหมือนกับชั้นที่สอง
แหล่งข้อมูลอื่น.
ดาวีด ฌีโนลา

ดาวีด ฌีโนลา  อดีตเป็นนักฟุตบอลชาวฝรั่งเศส เกิดเมื่อวันที่ 25 มกราคม ค.ศ. 1967 (พ.ศ. 2510) เขาเกิดที่เมืองกาแซ็ง (Gassin) ซึ่งอยู่ทางทิศตะวันออกเฉียงใต้ของประเทศฝรั่งเศส 
เขาเริ่มเล่นฟุตบอลในระดับสโมสรกับทีมตูลง (Toulon) ในระหว่างปี ค.ศ. 1985-88, ทีมแอร์เซแอ็ฟ ปารี (RCF Paris) ในระหว่างปี ค.ศ. 1985-90, ทีมแบร็สต์ (Brest) ในระหว่างปี ค.ศ. 1990-92, ทีมปารีแซ็ง-แฌร์แม็ง (Paris Saint-Germain) ในระหว่างปี ค.ศ. 1992-95, ทีมนิวคาสเซิลยูไนเต็ด (Newcastle United) ในระหว่างปี ค.ศ. 1995-97, ทีมทอตนัมฮอตสเปอร์ (Tottenham Hotspur) ในระหว่างปี ค.ศ. 1997-2000, ทีมแอสตันวิลลา (Aston Villa) ในระหว่างปี ค.ศ. 2001-02 และทีมเอฟเวอร์ตัน (Everton) ในปี ค.ศ. 2002
ในปี ค.ศ. 1999 เขาได้รับรางวัลนักฟุตบอลยอดเยี่ยมแห่งปี จากการโหวตของบรรดานักฟุตบอลในพรีเมียร์ลีก และรางวัลนักฟุตบอลยอดเยี่ยมแห่งปี จากการโหวตของสมาคมนักข่าวกีฬาฟุตบอล และในปีเดียวกันนั้น เขาก็ได้ครองถ้วยชนะเลิศลีกคัพ (League Cup) ร่วมกับทีมทอตนัมฮอตสเปอร์ซึ่งเขาเล่นอยู่ในขณะนั้นอีกด้วย
แฮร์รี คีเวลล์

แฮร์รี คีเวลล์ เป็นนักฟุตบอลชาวออสเตรเลีย เกิดเมื่อวันที่ 22 กันยายน ค.ศ. 1978 (พ.ศ. 2521) 
โดยปกติเขาเล่นในตำแหน่งปีก แต่เขายังสามารถเล่นในตำแหน่งกองกลางตัวรุกหรือกองหน้าตัวต่ำได้อีกด้วย
ถึงแม้ว่าเขาจะได้รับบาดเจ็บอยู่บ่อยครั้งในอาชีพการค้าแข้งของเขา เขาก็ยังได้รับความไว้วางใจจาก ราฟาเอล เบนิเตซ ผู้จัดการทีมลิเวอร์พูล ให้อยู่ในแผนการทำทีมต่อไป
เขามักได้รับการยกย่องจากสื่อมวลชนว่าเป็นนักฟุตบอลที่ยอดเยี่ยมที่สุดของออสเตรเลีย 
ในฟุตบอลโลก ปี ค.ศ. 2006 เขายิงประตูสำคัญในเกมกับโครเอเชีย ช่วยให้ออสเตรเลียผ่านเข้ารอบ 16 ทีมสุดท้าย
ฟลอร็อง มาลูดา

ฟลอร็อง มาลูดา  เป็นนักฟุตบอลชาวฝรั่งเศส เกิดเมื่อวันที่ 13 มิถุนายน ค.ศ. 1980 (พ.ศ. 2523) เขาเล่นในตำแหน่งปีกซ้ายให้กับสโมสรเชลซีในพรีเมียร์ลีกของอังกฤษ และทีมชาติฝรั่งเศส มาลูดาเริ่มต้นฤดูกาลแรกของเขากับเชลซีได้ดี เริ่มจากประตูในเกมคอมมิวนิตีชีลด์ที่นิวเวมบลีย์และในนัดเปิดฤดูกาลพรีเมียร์ลีก มาลูดายังเรียกจุดโทษให้เชลซีได้แต้มสำคัญที่แอนฟีลด์และยิงชัลเคอได้ในยูฟ่าแชมเปียนส์ลีก
อาการบาดเจ็บที่หัวเข่าทำให้มาลูดาพลาดการลงสนามถึง 2 เดือนในช่วงกลางฤดูหนาว จากนั้นฟอร์มการเล่นของมาลูดาก็ไม่เหมือนเดิมแม้เขากลับมาเล่นในรอบ 8 ทีมสุดท้ายของยูฟ่าแชมเปียนส์ลีกได้จนถึงรอบชิงชนะเลิศ มาลูดาจบฤดูกาลแรกของเขาด้วยการทำ 4 ประตูจากการลงสนาม 29 นัด ก่อนที่ลูอิส เฟลีปี สโกลารีจะเข้ามาคุมทีมและประกาศว่าเขาอยากเห็นการเล่นของมาลูดาแบบที่เคยเห็นขณะที่เล่นให้ลียง ทั้งการวิ่งฝ่าแนวรับและการทำประตู
มาลูดาเริ่มต้นฤดูกาลนั้นด้วยการทำ 4 ประตูจาก 10 นัดก่อนที่จะได้รับบาดจับในช่วงปลายเดือนพฤศจิกายน เขากลับมาเล่นได้อีกครั้งในช่วงบ็อกซิงเดย์ ช่วยให้เชลซีเอาชนะเวสบรอมไป 2-0 มาลูดา ดรอกบา และอาแนลกาเป็นสามประสานในแนวรุกของเชลซี ภายใต้การคุมทีมของกุส ฮิดดิงค์ มาลูดามีส่วนกับทีมมากขึ้นทั้งการทำประตูและแอสซิสต์
ฟอร์มการเล่นที่ดีที่สุดของมาลูดาคือเกมกับฟูลัมที่เขาประสานงานกับอาแนลกาและดรอกบาทำลายแนวรับของเจ้าบ้านด้วยการยิง 1 จ่าย 1 ทั้ง 3 คน ก่อนหน้านั้นมาลูดายิงประตูตีเสมออาร์เซนอลที่เวมบลีย์อีกประตูในชัยชนะ 4-1 เหนืออาร์เซนอลที่เอมิเรตส์สเตเดียม ลูกโหม่งที่สวยงามกับแบล็กเบิร์น และเปิดบอลให้ดรอกบาทำประตูตีเสมอเอฟเวอตันในนัดชิงชนะเลิศเอฟเอคัพ
มาลูดายังรักษาฟอร์มได้อย่างต่อเนื่องในฤดูกาล 2009/10 กลายเป็นตัวเลือกต้น ๆ ของอันเชลอตตี มีส่วนร่วมในชัยชนะสำคัญหลายต่อหลายครั้ง มาลูดาจบฤดูกาลด้วยการทำ 15 ประตู 12 แอสซิสต์รวมทุกรายการพร้อมคว้าดับเบิลแชมป์ ภายใต้การคุมทีมของอันเชลอตตีนั้น มาลูดายึดตำแหน่งตัวจริงไว้อย่างเหนียวแน่น
มาลูดาเริ่มต้นอาชีพนักฟุตบอลกับทีมในลีกล่างอย่างชาโตรู ก่อนที่จะย้ายข้ามดิวิชันมาอยู่กับแก็งก็องในแคว้นเบรอตาญ มาลูดาได้ร่วมทีมกับดรอกบากว่า 3 ฤดูกาล จากนั้นก็ได้ย้ายไปคว้าแชมป์ลีกเอิงกับลียงถึง 3 สมัยซ้อนและเล่นได้อย่างโดดเด่นในยูฟ่าแชมเปียนส์ลีก
มาลูดาเล่นให้ทีมชาติฝรั่งเศสนัดแรกในเดือนพฤศจิกายน ค.ศ. 2004 และได้เป็นตัวจริงต่อเนื่องในช่วงฟุตบอลโลก 2006 ที่ทีมชาติฝรั่งเศสเข้าถึงรอบชิงชนะเลิศ เขายังเล่นในฟุตบอลยูโร 2008 ที่ฝรั่งเศส ทำผลงานได้น่าผิดหวังเช่นเดียวกับฟุตบอลโลก 2010 ที่บรรดาผู้เล่นมีปัญหากับโค้ชแรมง ดอแมแน็ก
เจมส์ บลันต์

เจมส์ บลันต์  เกิดเมื่อ 22กุมภาพันธ์ ค.ศ. 1974 เป็นนักร้อง นักแต่งเพลง ชาวอังกฤษ อดีตนักศึกษาวิชาทหารที่จบจากแซนด์เฮิร์ตและได้ไปรับใช้ชาติในคอซอวอ เปิดตัวผลงานเพลงอัลบั้มแรกกับอัลบั้ม Back to Bedlam เจ้าของเพลงฮิตอย่าง “You’re Beautiful” กับสไตล์ดนตรี ป็อป ผสมอะคูสติกร็อก 
อัลบั้มชุดนี้ก็ขายได้ถึง 11 ล้านชุดทั่วโลก ขึ้นอันดับหนึ่งใน 18 ประเทศและติดอันดับท็อปเท็นใน 35 ประเทศ นอกจากนั้นยังได้รับการถูกเสนอชื่อเข้าชิงรางวัลแกรมมี่ 5 รางวัล การมีซิงเกิลฮิตติดอันดับ 1 ในอเมริกา ('You're Beautiful') โดยเขาเป็นศิลปินจากอังกฤษคนแรกที่ทำได้นับตั้งแต่เพลง 'Candle in the Wind 1997' ของเอลตัน จอห์น นอกจากนี้ เขายังได้รับรางวัล เอ็มทีวี วิดีโอ มิวสิก อวอร์ดส สองรางวัลและรางวัล บริทอวอร์ดอีกสองรางวัลด้วย
และอัลบั้มชุดที่ 2 ที่มีชื่อว่า All The Lost Souls ภายใต้สังกัด Custard/Atlantic กับซิงเกิลแรกที่มีชื่อว่า “1973” ซึ่งเขาเป็นผู้ร่วมแต่งเพลงนี้ด้วย โดยได้แรงบันดาลใจจากการได้ไปใช้ชีวิตที่เกาะ Ibiza เมื่อช่วงปลายปี 2006 กับเนื้อหาและซาวด์ดนตรีที่มีกลิ่นของยุคทศวรรษที่ 70 ส่วนโปรดิวเซอร์อัลบั้มนี้ยังคงเป็น Tom Rothrock คนเดิมจากชุด Back To Bedlam หลายเพลงจากอัลบั้มใหม่นี้ถูกนำมาแสดงในคอนเสิร์ตไปแล้วอย่าง “1973”, “Annie”, และ “Same Mistake” จากคอนเสิร์ตไลฟ์เอิร์ธ
อินฟินิตดิสอันคัฟเวอรี

อินฟินิตดิสอันคัฟเวอรี (; โรมาจิ: "Infinitto Andisukabarī"; : ทับศัพท์จาก Infinite Undiscovery) เป็นวิดีโอเกมสำหรับเครื่องเอกซ์บอกซ์ 360 พัฒนาโดยไทร-เอซ (ผู้พัฒนาวัลคิรีโพรไฟล์) และจัดจำหน่ายโดยไมโครซอฟท์และสแควร์เอนิกซ์
เกมออกแบบโดย โยชิฮารุ โกตันดะ โดยลักษณะเกมจะเป็นเกมอาร์พีจีที่มีการเปลี่ยนแปลงตลอดเวลา และเหตุการณ์ที่เกิดขึ้นจะไม่ซ้ำกันขึ้นอยู่กับเวลาปกติ
สมาคมผู้คงแก่เรียน

สมาคมนักปราชญ์ (learned societies) หรือ สมาคมผู้รู้ หมายถึงสมาคมที่จัดตั้งขึ้นเพื่อส่งเสริมและยกระดับวิชาความรู้ในสาขาวิชาการต่างๆ โดยสมาชิกภาพอาจเปิดให้บุคคลทั่วไปเป็นได้ หรืออาจจำกัดเฉพาะผู้มีคุณสมบัติตามกำหนด ดังเช่นสมาคมนักปราชญ์ที่เก่าแก่ที่สุดของประเทศต่างๆ เช่น "แอกคาเดอเมีย เดอิ ลินเซอิ" (ก่อตั้ง พ.ศ. 2146 ตรงกับรัชสมัยของสมเด็จพระนเรศวรมหาราช), "อแคเดมี ฟรังเซส์" (ก่อตั้ง พ.ศ. 2178 ตรงกับรัชสมัยของสมเด็จพระเจ้าปราสาททอง), ราชสมาคมแห่งลอนดอน (ก่อตั้ง พ.ศ. 2203 ตรงกับรัชสมัยของสมเด็จพระนารายณ์มหาราช), "โซดาลิทาส ลิทเทอรารุม วิสตูลานา" (ก่อตั้ง พ.ศ. 2031 ตรงกับปลายรัชสมัยของสมเด็จพระบรมไตรโลกนาถ) เป็นต้น
สมาคมนักปราชญ์เกือบทั้งหมดเป็นองค์การไม่แสวงกำไร กิจกรรมทั่วๆ ไป รวมถึงการจัดประชุมทางวิชาการเพื่อการนำเสนอและการอภิปรายผลงานค้นคว้าวิจัยใหม่ๆ และตีพิมพ์หรือให้การอุปถัมภ์วารสารวิชาการของสาขานั้นๆ บางสมาคมทำหน้าที่เป็นองค์การวิชาชีพ เพื่อกำกับดูแลกิจกรรมของสมาชิกเพื่อประโยชน์สาธารณะ หรือเพื่อประโยชน์ร่วมกันของมวลสมาชิก
สมาคมนักปราชญ์มีความสำคัญยิ่งในทางสังคมวิทยาวิทยาศาสตร์ การรวมกันก่อตั้งกันเป็นรูปสมาคมนับเป็นก้าวสำคัญที่จะก่อให้เกิดสาขาวิชาหรือแขนงวิชาใหม่ๆ ขึ้น
สมาคมนักปราชญ์อาจมีลักษณะของวัตถุประสงค์เป็นแบบทั่วไปที่กว้าง เช่น "สมาคมเพื่อความก้าวหน้าแห่งวิทยาศาสตร์อเมริกัน" (ก่อตั้ง พ.ศ. 2391 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัวรัชกาลที่ 3) หรืออาจมีวัตถุประสงค์ที่จำเพาะเจาะจง เช่น "สมาคมภาษาสมัยใหม่"  
สมาคมนักปราชญ์เกือบทั้งหมดจะเป็นสมาคมแห่งประเทศที่มีสมาคมสาขาในประเทศ (แม้บางสมาคมอาจมีสาขาในประเทศอื่น) หรืออาจเป็นสมาคมนานาชาติ เช่น "สหพันธ์สมาคมห้องสมุดนานาชาติ"  ในกรณีหลังนี้มักมีสมาคมสาขาในประเทศต่างๆ สมาคมนักปราชญ์ในระดับท้องถิ่นก็มีเช่นกัน เช่น "สมาคมการแพทย์แมสซาชูเซตส์" ซึ่งตีพิมพ์วารสารการแพทย์แห่งนิวอิงแลนด์ที่มีชื่อเสียง
สมาชิกภาพ.
บางสมาคมรับสมาชิกผู้เพียงมีความสนใจในสาขาวิชาการนั้นๆ หากบุคคลผุ้นั้นเสียค่าสมาชิกให้สมาคม สมาคมที่เก่าแก่และเน้นวิชาการและวิชาชีพอาจมอบสมาชิกภาพประเภทวุฒิหรือกิตติคุณแก่สมาชิกที่มีคุณสมบัติถึงขนาดทั้งในด้านการทำคุณประโยชน์แก่วงวิชาการหรือจากการประสบความสำเร็จในการค้นคว้าวิจัยที่สำคัญในสาขาวิชา ประโยชน์ทั่วไปที่สมาชิกของสมาคมได้รับคือ ค่าบอกรับวารสารวิชาการของสมาคมในอัตราที่ต่ำมากเมื่อเทียบกับอัตราการบอกรับของผู้มิได้เป็นสามชิกหรือที่วางจำหน่ายทั่วไป
ภาษาซาริโกลี

ภาษาซาริโกลี เป็นภาษากลุ่มอิหร่านตะวันออกเฉียงใต้ กลุ่มย่อยปามีร์ พูดโดยชาวทาจิกในจีน ชื่อเป็นทางการในประเทศจีนคือภาษาทาจิก  แต่ถือว่าอยู่ในกลุ่มย่อยที่ต่างจากภาษาทาจิกที่เป็นภาษาราชการของประเทศทาจิกิสถาน มีผู้พูดราว 10,000 คน ส่วนใหญ่อยู่ในเขตปกครองตนเองทักโกรคัน ทาจิกในมณฑลซินเจียง ผุ้พูดภาษานี้ใช้ภาษาอุยกูร์หรือภาษาจีนติดต่อกับผู้พุดภาษาอื่นๆในบริเวณนั้น โดยทั่วไปสามารถเข้าใจกันได้กับผู้พูดภาษาวาคี ซึ่งเป็นภาษาของชนกลุ่มน้อยชาวทาจิกจีนด้วย 
ระบบการเขียน.
ไม่มีระบบการเขียนที่เป็นทางการในจีน นักภาษาศาสตร์ชาวรัสเซียที่ศึกษาภาษานี้เขียนด้วยอักษรซีริลลิกแบบรัสเซีย นักภาษาศาสตร์กลุ่มอื่น ๆ ใช้สัทอักษร หรือใช้อักษรที่ใช้เขียนภาษาวาคี เนื่องจากผู้พูดภาษานี้ส่วนใหญ่ใช้ภาษาอุยกูร์ในโรงเรียนจึงมีบางส่วนเขียนภาษานี้ด้วยอักษรอุยกูร์
ระบบการเขียน.
ใน ค.ศ. 1958 นักภาษาศาสตร์ Gāo Èrqiāng ศึกษาภาษาซาริดกลีร่วมกับนักภาษาศาสตร์ชาวทาจิก โดยใช้สัญลักษณ์ 37 อันจากสัทอักษรสากล ในพจนานุกรมซาริโกลี-ฮั่นฉบับปี 1996 Gāo Èrqiāng ใช้ 26 พยัญชนะและ 8 ทวิอักษรจากอักษรพินอิน
สัทวิทยา.
สระ ได้แก่ ในบางสำเนียงอาจมีสระเสียงยาวที่ต่างไปดังนี้: ā, ē, ī, ō, ū, ы̄, ǝ̄
พยัญชนะมี 29 ตัว ได้แก่ p , b , t , d , k , g , q , c , ʒ , č , ǰ , s , z , x̌ , γ̌ , f , v , θ , δ , x , γ , š , ž , w , y , m , n , l , r 
คำศัพท์.
รากศัพท์ของภาษาซาริโกลีส่วนใหญ่ใกล้เคียงกับภาษากลุ่มอิหร่านตะวันออกอื่นๆ มีบางส่วนรับอิทธิพลจากภาษากลุ่มอิหร่านตะวันตกเช่นภาษาเปอร์เซียหรือภาษาทาจิก
พระมัญชุศรีโพธิสัตว์

พระมัญชุศรีโพธิสัตว์ ; #เปลี่ยนทาง) เป็นพระโพธิสัตว์ในกลุ่มตถาคตโคตรของพระไวโรจนพุทธะ ชื่อของท่านแปลว่า แสงอันอ่อนหวานหรืออ่อนโยน เป็นพระโพธิสัตว์ที่มีผู้นับถือในทิเบตรองลงมาจากพระอวโลกิเตศวรโพธิสัตว์ ชื่อของท่านมีปรากฏในพระสูตรต่าง ๆ มากมาย เช่น สัทธรรมปุณฑรีกสูตร ถือว่าเป็นพระโพธิสัตว์ฝ่ายปัญญาและมีหน้าที่คุ้มครองนักปราชญ์
รูปลักษณ์.
ในงานทางพุทธศิลป์ ท่านมักปรากฏคู่กับพระสมันตภัทรโพธิสัตว์ โดยพระมัญชุศรีอยู่บนสิงโตเขียวส่วนพระสมันตภัทรอยู่บนช้างสีขาวในทิเบต รูปของพระมัญชุศรีเป็นชายหนุ่ม อายุราว 16 ปี นั่งบนดอกบัว มือขวาถือพระขรรค์ มือซ้ายถือดอกบัว หรือคัมภีร์ใบลาน มีกายเป็นสีเหลือง ในจีน ท่านมีชื่อว่า "บุ่งซู้" มีลักษณะเป็นผู้ใหญ่มากกว่าภาพลักษณ์ในทิเบต
ปางดุ.
พระมัญชุศรีมีภาคสำแดงที่ดุร้ายหลายปางเช่น มัญชุวัชระ ซึ่งมี 3 หัว กายสีแดง อารยมัญชุโฆษะ กายสีเหลือง มี 6 แขน และยมานตกะเป็นต้น ในภาคดุร้ายนี้ ท่านมีศักติตามความนิยมของนิกายตันตระด้วย 
รูปลักษณ์อื่น ๆ.
ในประเทศไทย มีการสร้างรูปพระมัญชุศรีมหาโพธิสัตว์ จำลองจากวัดซูเซี้ยง（殊像寺) ภูเขาอู่ไทซาน มณฑลสถานของพระมัญชุศรี มณฑลซานซี สาธารณรัฐประชาชนจีน อยู่ที่อารามจีนปากช่องเขาใหญ่ เป่าซานซื่อ อำเภอปากช่อง จังหวัดนครราชสีมา สร้างจากวัสดุทองเหลือง มีความสูงถึง 6.54 เมตร ถือว่าเป็นปฏิมากรของพระมัญชุศรีที่ใหญ่ที่สุดในประเทศไทย
ความเชื่อ.
พระสูตรเริ่มกล่าวถึงพระมัญชุศรีตั้งแต่พุทธศตวรรษที่ 8 บางสำนักเชื่อว่าท่านจะปรากฏให้ผู้คนรับรู้ในความฝันเฉพาะเสียงเท่านั้น ถือว่าท่านเป็นพระโพธิสัตว์ที่เป็นเอกทางปัญญา เป็นเทพแห่งเกษตรกรรม วิทยาศาสตร์ โหราศาสตร์และสถาปัตยกรรม ชาวเนปาลเชื่อว่า พระมัญชุศรีเป็นผู้นำพุทธศาสนาไปเผยแพร่ในเนปาล ในมหาไวโรจนสูตรมีพระธารณีประจำพระองค์ว่า โอมอะระปะจะนะ
ดีเด่น เก่งการุณ

ดีเด่น เก่งการุณ หรือ ดีเด่น ไอซ์เจลลิบาล์ม มีชื่อจริงว่านายฐิตินันท์ (กระบวน) บุตรพรหม เกิดเมื่อ 25 เมษายน พ.ศ. 2521 ที่ จ.ร้อยเอ็ด เสียชีวิตเมื่อ 30 มีนาคม พ.ศ. 2550 รวมอายุได้ 29 ปี สถิติการชก 36 ครั้ง ชนะ 23 (น็อค 13) เสมอ 2 แพ้ 11
ประวัติ.
ดีเด่นเกิดที่ จังหวัดร้อยเอ็ด ต่อมาอพยพตามพ่อไปอยู่ชุมพรตั้งแต่อายุ 9 ปี เริ่มหัดชกมวยไทยเมื่ออายุ 15 ปี ในชื่อขบวนยุทธ เดชอินทรีแดง ตระเวนชกในแถบภาคใต้ จน พ.ศ. 2537 จึงเข้ามาชกในกรุงเทพฯ โดยมาอยู่ที่ค่ายสิงห์เมืองนครของใหม่ เมืองคอน
เริ่มแรก ดีเด่นเข้ามาชกมวยไทยในชื่อ ดีเด่น ดอกประดู่คาเฟ่ ต่อมาจึงเปลี่ยนชกมวยสากล ขึ้นชกมวยสากลครั้งแรกเมื่อ 9 กันยายน พ.ศ. 2538 แพ้น็อค บันลือทรัพย์ เทพปรีชา ยก 1 การชกในช่วงแรกยังทำได้ไม่ดีหนัก แพ้บ้าง ชนะบ้าง ชิงแชมป์ทั้งเวทีลุมพินีและเวทีราชดำเนินก็ไม่สำเร็จ แต่ดีเด่นไม่ท้อ คงตั้งใจฝึกซ้อมต่อไป จน พ.ศ. 2542 โชคจึงเข้าข้าง เขาชกชนะติดต่อกันหลายครั้ง จึงได้รับการสนับสนุนให้ขึ้นชิงแชมป์ PABA รุ่นไลท์ฟลายเวทที่ว่าง เมื่อ พ.ศ. 2543 ผลปรากฏว่า ดีเด่นชนะน็อค เจอร์รี่ โรซาเรส (ฟิลิปปินส์) ยก 9 ได้แชมป์มาครอง
ดีเด่นป้องกันแชมป์ได้ 4 ครั้ง ก็เสียแชมป์ให้มาร์วิน แทมโปส (ฟิลิปปินส์) โดยเป็นฝ่ายแพ้น็อคในยกที่ 7 ขึ้นชกแก้มือชิงแชมป์คืนก็แพ้อีก อีก 1 ปีต่อมา ดีเด่นไปชิงแชมป์ PABA รุ่นฟลายเวทที่ฟิลิปปินส์ แพ้คะแนน รอลลี่ ลูนาส ไม่ได้แชมป์
ดีเด่นหยุดชกไป 1 ปี กลับมาชกอีก 3 ครั้ง ใน พ.ศ. 2548 แต่ชกได้ไม่ดีเท่าที่ควรจึงแขวนนวม ไปทำงานที่อำเภอชุมพลบุรี จังหวัดสุรินทร์ บ้านของภรรยา จนกระทั่งเสียชีวิตด้วยอาการปวดศีรษะอย่างรุนแรงจนชัก เมื่อ 30 มีนาคม พ.ศ. 2550 รวมอายุได้ 29 ปี
นานาช่า

นานาช่า  เป็นภาพยนตร์ไทยประเภท ตลก-ผจญภัย ออกฉายในปี พ.ศ. 2548 กำกับโดย พูนลาภ นาคพนม จำหน่ายโดย ซี.เอ็ม.ฟิล์ม บทภาพยนตร์โดย พูนลาภ นาคพนม เกริกศุภสรร พิณธุศรศรี และ หริรักษ์ ขัดมัน
เรื่องย่อ.
เด็กชายยอดหญ้า หรือ เชียงเป็นเด็กชาวเขากำพร้าที่ได้บาทหลวงโจเซฟดูแล แต่เขามักถูกกล่าวหาว่าเป็นตัวน้ำความโชคร้ายมาสู่หมู่บ้าน เขาจึงต้องถูกขับออกจากหมู่บ้านไปอยู่โรงเรียนนานาชาติ เขาได้มีโอกาสพบกับเพื่อนคนอื่นมากมาย เมื่อเซียงเข้ามาเรียนวันแรก เพื่อนๆมักมองว่าเขาเป็นคนแปลก เขาอาศัยอยู่กับตาหยอง ภารโรงของโรงเรียนและบูด เด็กผู้ชายอายุคราวเดียวกันที่มักพูดภาษาอีสานทั้งเรื่อง ด้วยความไร้เดียงสาและความรู้เท่าไม่ถึงการณ์ ทำให้โรงเรียนเกิดความปั่นป่วนหลายอย่าง ไม่ว่าจะเป็นทำถ่อประปาแตกหรือชนต้นไม้ในสวนล้ม แต่นานเข้าเพื่อนๆก็ต่างเอ็นดูเซียงและคอยช่วยเหลือเสมอ เซียงได้มิตรภาพและความสนุกสนานจากโรงเรียนนานาชาติ แต่เขาก็ยังต้องประสบกับโชคร้าย นั่นคือ เขาได้เข้าไปพัวพันกับโจรเรียกค่าไถ่ที่แฝงตัวมาเป็นครูในโรงเรียน เขากับเพื่อนๆ จึงร่วมมือกันหาทางกำจัดโจรนั้น
เอบียูโรบอตคอนเทสต์ 2002

การแข่งขันเอบียูโรบอตคอนเทสต์ในปี ค.ศ. 2002นั้น ถือเป็นปีแรกของการจัดการแข่งขันเอบียูโรบอตคอนเทสต์ ซึ่งทางเอบียูได้มอบหมายให้ประเทศญี่ปุ่นเป็นเจ้าภาพในการแข่งขันครั้งแรก โดยทางเจ้าภาพนั้นได้กำหนดกติกาการแข่งขันและใช้ชื่อการแข่งขันนี้ว่า Reach for The Top of Mt.Fuji หรือชื่อภาษาไทยว่า พิชิตยอดภูเขาไฟฟูจิ ซึ่งประเทศไทยนั้นได้ส่งทีม MIMI ซึ่งเป็นทีมที่มาจากมหาวิทยาลัยเทคโนโลยีพระจอมเกล้าธนบุรีและเป็นผู้ชนะในการแข่งขันหุ่นยนต์เอบียูชิงชนะเลิศแห่งประเทศไทยเข้าร่วมแข่งขันกับอีก 19 ทีม จาก 18 ประเทศ(ไม่รวมประเทศไทย) และในที่สุดทีม TELEMATIC จากมหาวิทยาลัยเทคโนโลยีโฮจิมินซิตี้ ประเทศเวียดนาม ก็สามารถคว้าชัยชนะในการแข่งขันครั้งนี้ได้สำเร็จ
ที่มาของกติกาการแข่งขัน.
ที่มาของกติกาการแข่งขันนั้นได้มาจากภูเขาไฟฟูจิ สถานที่ซึ่งถือได้ว่าเป็นสัญลักษณ์ของประเทศญี่ปุ่นที่มีผู้เข้าเยี่ยมชมมากมาย ซึ่งผู้ที่ได้เข้ามาเยี่ยมชมทุกคนก็ล้วนที่อยากจะขึ้นไปสู่ยอดภูเขาไฟอันเลื่องชื่อนี้
สนามแข่งขันและอุปกรณ์ที่ใช้ในการแข่งขัน.
รูปด้านบนนี้เป็นรูปของสนามแข่งขัน ซึ่งมีขนาด 19.8 X 19.6 เมตร โดยมีพื้นที่ซึ่งเรียกว่า "เขตภูเขาฟูจิ" อยู่บริเวณกึ่งกลางสนามซึ่งมีขนาด 10.2 X 12 เมตรอยู่กึ่งกลางสนาม โดยมีพื้นที่และอุปกรณ์ต่างๆ ดังนี้
กติกาการแข่งขันโดยสังเขป.
หุ่นยนต์ของทั้งสองฝ่ายจะต้องนำลูกบอลซึ่งมีสีเดียวกันกับสีของทีมตนเองไปวางไว้ในถังเก็บลูกบอล ซึ่งคะแนนที่ได้เป็นดังนี้
ซึ่งถ้าหุ่นยนต์ของทีมใดสามารถวางลูกบอลไว้ในถังเก็บลูกบอลครบ 5 ถังโดยที่ถังทั้งห้านั้นเรียงผ่านถังยอดเขาเป็นเส้นตรงแล้ว ทีมนั้นจะเป็นฝ่ายชนะแบบทำภารกิจสำเร็จโดยทันที
แต่ในรอบชิงชนะเลิศนั้น ได้มีกติกาเพิ่มเติมว่า นอกเหนือจากการวางลูกบอลไว้ในถังเก็บลูกบอลครบ 5 ถังโดยที่ถังทั้งห้านั้นเรียงผ่านถังยอดเขาเป็นเส้นตรงแล้ว จำนวนลูกบอลในถังยอดเขาและถังสันเขาจะต้องมีอย่างน้อย 3 และ 2 ลูก ตามลำดับ จึงจะสามารถชนะแบบทำภารกิจสำเร็จได้โดยสมบูรณ์
แต่ถ้าเกิดกรณีแข่งขันกันจนครบ 3 นาทีแล้วปรากฏว่าคะแนนเสมอกัน กรรมการจะทำการหาผู้ชนะโดยการนับจำนวนลูกบอลในถังยอดเขา ถังสันเขา และถังพื้นเขาตามลำดับ ทีมใดมีลูกบอลมากกว่าจะเป็นฝ่ายชนะ
ผลการแข่งขัน.
รอบแบ่งกลุ่ม.
ทีมที่ทำคะแนนได้มากที่สุดของแต่ละกลุ่ม รวมถึงทีมที่ทำคะแนนได้สูงที่สุดในกลุ่มทีมอันดับที่ 2 ของแต่ละกลุ่มจะได้เข้าสู่รอบต่อไป ซึ่งมีดังนี้
เก็ตเตอร์โรโบ จี

เก็ตเตอร์โรโบ จี
เรื่องย่อ.
ภายหลังจากการล่มสลายของจักวรรดิไดโนเสาร์ ก็ปรากฏผู้รุกรานกลุ่มใหม่ คือจักวรรดิยักษ์ฮัคกิ ที่มีกำลังหลักเป็นสัตว์ยักษ์ หลังจากที่จักวรรดิไดโนเสาร์ล่มสลาย และมุซาชิเสียชีวิต สถาบันวิจัยซาโอโตเมะก็สร้างเก็ตเตอร์ตัวใหม่ที่มีประสิทธิภาพสูงกว่า เก็ตเตอร์ตัวก่อน คือเก็ตเตอร์จี (ย่อมาจากเกรท) และสมาชิกคนใหม่ คุรุมะ เบ็งเคย์
เป็นหุ่นยนต์ที่สร้างจากข้อมูลของเก็ตเตอร์ตัวก่อน มีความสามารถเหนือกว่าเก็ตเตอร์วัน เพราะใช้ข้อมูลเป็นพื้นฐานประกอบไปด้วยยาน3ลำ
เกิดจากการประกอบร่างของยานดราก้อน-ไลก้า-โปเซดอน ดราก้อนทำหน้าที่เป็นส่วนหัว บ่าและปีก ไลก้าทำหน้าที่เป็นลำตัวและแขน โปเซดอนทำหน้าที่เป็นขา ถนัดการต่อสู้ทางอากาศ มีอาวุธคือ ดับเบิ้ลโทมาฮอค เก็ตเตอร์บีม (ส่วนหัว) ไชน์นิ่งสปาร์ค 
ตัวละคร.
เกิดจากการประกอบร่างของยานไลก้า-โปเซดอน-ดราก้อน ไลก้าทำหน้าที่เป็นส่วนหัว อกและปีก โปเซดอนทำหน้าที่เป็นลำตัว ดราก้อนทำหน้าที่เป็นขา ถนัดการต่อสู้ทางพื้นดิน มีความรวดเร็วสูง มีอาวุธคือเก็ตเตอร์ดริล ดริลเจ็ต 
เกิดจากการประกอบร่างของยานโปเซดอน-ดราก้อน-ไลก้า โปเซดอนทำหน้าที่เป็นส่วนหัว อกและมิซไซร์ ดราก้อนทำหน้าที่เป็นลำตัว ไลก้าทำหน้าที่เป็นขา ถนัดการต่อสู้ทางน้ำ มีพละกำลังสูง มีอาวุธคือสตรองมิซไซร์ เก็ตเตอร์ไซโคลน ฟิงเกอร์เน็ต
เทคก้าแมนเบลด

เทคก้าแมนเบลด (; โรมาจิ: "Uchū no Kishi Tekkaman Burēdo ทับศัพท์จาก Tekkaman Blade") เป็นการ์ตูนญี่ปุ่น แนวแฟนตาซีวิทยาศาสตร์ สร้างโดยทัตสึโนะโกะโปร ออกอากาศในประเทศญี่ปุ่น ทางสถานีทีวีโตเกียว ตั้งแต่เมื่อวันที่ 18 กุมภาพันธ์ พ.ศ. 2535 ถึง 2 กุมภาพันธ์ พ.ศ. 2536 รวมความยาวทั้งสิ้น 49 ตอน
เรื่องย่อ.
ในปี 2087 มนุษย์ได้ทำการสร้างวงแหวนที่เรียกว่า สเปซริงค์ (Space Ring) เพื่อป้องกันการรุกรานของมุนษย์ต่างดาว ราดัม แต่ผลที่สุดก็ไม่สามารถต้านทานการทำลายล้างของ กองกำลังเทคก้าเมนแห่งราดัมได้ เหลือเพียงกองกำลังบนพื้นโลกเป็นที่มั่นสุดท้าย 
มุนษยชาติภายใต้การนำของไฮน์ริค ฟอน ฟรีแมน ได้ก่อตั้งหน่วยป้องกันพิเศษภายใต้ชื่อ สเปซไนท์ (Space Knights) เข้าต่อสู้กับราดัม แต่ก็เพียงป้องกันไว้ได้ชั่วคราว จนในที่สุด เมื่อการปรากฏตัวของเด็กหนุ่มนาม ดี-บอย ซึ่งเป็นนักรบเทคก้าแมนเบลด หนึ่งในเทคก้าเมนทั้ง 8 ที่มาเข้าร่วมกับกองทัพโลก ทำให้มนุษย์เริ่มมีความหวังในการต่อสู้มากขึ้น 
ตัวละคร.
เทคก้าแมน.
มนุษย์ที่ถูกพวกราดัมดัดแปลง มีลักษณะคล้ายไซบอร์ก ในภาคนี้มีคนที่เป็นเทคก้าแมนโดยสมบูรณ์ทั้งหมด 8 คน และโซลเทคก้าแมน (ชุดเกราะสำหรับมนุษย์ที่ทางกองทัพโลกสร้างขึ้นมาให้มีลักษณะใกล้เคียงกับเทคก้าแมน) อีก 2 คน
ดีบอย (D Boy ย่อมาจาก Dangerous Boy) เป็นชื่อที่โนอัลตั้งให้ ชื่อจริงคือ ไอบะ ทาคายะ เป็นลูกชายของ ดร.ไอบะ โคโซ และเป็นหนึ่งในลูกเรือของยานสำรวจ อาโกส (Argos) ที่ถูกพวกราดัมจับไปแปลงสภาพใน เทคซิสเต็ม (Tek-System) ให้เป็นนักรบเทคก้าแมน แต่ ดร.ไอบะ โคโซ พ่อของเขา ได้ช่วยเหลือเขาออกมาได้ทันเวลา ทำให้ดีบอย ไม่ถูกล้างสมอง และเป็นเทคก้าแมนที่ไม่สมบูรณ์ ทำให้ต่อสู้ได้เพียง 30 นาที ถ้าต่อสู้เกินกว่า 30นาที จะทำให้เสียสติไม่สามารถควบคุมตัวเองได้ มีอาวุธเป็นดาบคู่ ดีบอยยังมีพี่น้องอีก 3 คนคือ เคนโกะ ชินยะ และมิยูกิ ดีบอยเป็นลูกคนรองจากเคนโก 
ชื่อจริงคือ ไอบะ ชินยะ เป็นน้องชายฝาแฝดของดีบอย แต่มีนิสัยต่างกันอย่างมาก หลังจากกลายเป็นเทคก้าแมนก็ยิ่งมีนิสัยชั่วร้ายและโหดเหี้ยม ทำร้ายได้แม้แต่น้องสาวของตน
พี่ชายของดีบอย ชินยะ และมิยูกิ ชื่อจริงคือ ไอบะ เคนโกะ เป็นเทคก้าแมนระดับนายพลของพวกราดัม มีพลังสูง มีอาวุธเป็นขวานขนาดใหญ่ และไม่เคยเปลี่ยนร่างเป็นมนุษย์
ชื่อจริงคือ ไอบะ มิยูกิ เป็นน้องสาวของดีบอย เคนโกะ และชินยะ มีอาวุธเป็นดาบปลายแหลม
ชื่อจริงคือ ฟริทซ์ ฟอน บราวน์ ก่อนจะเป็นเทคก้าแมนเคยเป็นคนใจดี แต่หลังจากเป็นเทคก้าแมนก็ฆ่าคนอย่างเลือดเย็น ภายหลังถูกดีบอยกำจัด 
ชื่อจริงคือ ก็อดดาร์ด เป็นเทคก้าแมนที่โหดเหี้ยมและมีพลังสูง มีอาวุธเป็นขวาน
ชื่อจริงคือ โมโรทอฟ เป็นเทคก้าแมนที่มีอาวุธเป็นทวน
ชื่อจริงคือ ฟ่ง หลี่ เป็นเทคก้าแมนหญิง คนรักของเคนโกะหรือเทคก้าแมนโอเมก้า มีอาวุธเป็นกระบอง
เดิมเป็นหุ่นยนต์ที่ทางสเปซไนท์ สร้างขึ้นมาเพื่อใช้งาน แต่หลังจากที่คริสตัลของดีบอยแตกเสียหาย จนทำให้ไม่สามารถแปลงร่างเป็นเทคก้าแมนเบลดได้ เปกัสจึงถูกดัดแปลงใหม่ กลายเป็นหุ่นยนต์ที่ช่วยทำให้ดีบอยแปลงร่างได้ อีกทั้งยังคอยสนับสนุน และทำหน้าที่เป็นยานบินให้แก่เทคก้าแมนเบลดด้วย มีอาวุธเป็นปืนกล แต่ได้ถูกทำลายโดยโอเมก้าในการต่อสู้ครั้งสุดท้าย
หมายเหตุ.
นอกจากนี้ เทคก้าแมนเบลด ยังได้รับเลือกเป็นตัวละครของเกมต่อสู้ "ทัทสึโนโกะ vs แคปคอม" ด้วยเช่นกัน
ซูเปอร์โรบ็อตไทเซ็น อาร์

ซูเปอร์โรบ็อตไทเซ็น อาร์ (; โรมาจิ: "Sūpā Robotto Taisen Āru") เป็นเกมสำหรับเครื่องเกมบอยแอดวานซ์ ตัว R นั้นย่อมาจาก reversal เป็นภาคต่อของ A (แอดวานซ์) โดยภาคนี้มีหุ่นยนต์กันดั้มมากมาย
สุนิสา สุขบุญสังข์

สุนิสา สุขบุญสังข์ (เกิด 11 พฤษภาคม พ.ศ. 2517) ชื่อเล่น อ้อม เป็น นักร้อง นักแสดง พิธีกร และดีเจประจำบริษัท เอ-ไทม์ มีเดีย จำกัด
ประวัติ.
อ้อม สุนิสา เริ่มเข้าวงการบันเทิงเมื่อสมัยเรียนชั้นมัธยมศึกษาปีที่ 4 ที่ โรงเรียนบดินทรเดชา (สิงห์ สิงหเสนี) เมื่อทางโรงเรียนได้พานักเรียนไปทัศนศึกษาที่ตึกบริษัทคีตา และภูษิต ไล้ทอง สมาชิกของวงเฉลียง และโปรดิวเซอร์ของค่ายคีตาได้มาเห็นแววของอ้อมจึงได้ชักชวนให้เซ็นสัญญาเป็นนักร้องในสังกัดคีตา ได้ออกอัลบั้มแรก สุนิสา สุขบุญสังข์ ในคอนเซปต์เราคือลูกแก้ว มีเพลงฮิตที่ติดหูคนฟังมาจนทุกวันนี้ คือ ถอยดีกว่า และ อย่ายอมแพ้ และเป็นนักร้องหญิงคนที่ 2 ของไทย ที่มียอดขายเทปถึงล้านตลับ หลังจากนั้นก็ได้ออกเทปกับค่ายคีตาอีกหนึ่งชุด พร้อมรับงานภาพยนตร์ ละคร และถ่ายแบบอีกด้วยก่อนจะย้ายมาอยู่ค่ายแกรมมี่ (GMM Grammy ในปัจจุบัน) อ้อมได้ออกอัลบั้มเพลงกับค่ายในเครือแกรมมี่รวม 3 ชุด และยังได้เริ่มงานพิธีกรและนักจัดรายการวิทยุ ซึ่งกลายเป็นอาชีพหลักของเธอ 
ปัจจุบัน อ้อม สุนิสา จัดรายการวิทยุประจำอยู่ที่คลื่น EFM ทุกวันจันทร์ - ศุกร์ เวลา 15.00 - 18.00 น.
เมทริกซ์เชิงตรรกะ

เมทริกซ์เชิงตรรกะ, เมทริกซ์ทวิภาค, เมทริกซ์ความสัมพันธ์, เมทริกซ์แบบบูล หรือ เมทริกซ์ศูนย์-หนึ่ง คือเมทริกซ์ที่ประกอบด้วยสมาชิกจากโดเมนแบบบูล B = {0, 1} ซึ่งสามารถใช้เป็นตัวแทนของความสัมพันธ์ทวิภาคระหว่างคู่อันดับของเซตจำกัด
การแทนความสัมพันธ์ด้วยเมทริกซ์.
ถ้า "R" เป็นความสัมพันธ์ทวิภาคระหว่างเซตดรรชนีจำกัด "X" และ "Y" (นั่นคือ #เปลี่ยนทาง) แล้ว "R" จะสามารถเขียนแทนได้ด้วยเมทริกซ์ติดต่อ "M" ซึ่งดรรชนีของแถวและหลักจะบ่งชี้โดยสมาชิกของ "X" และ "Y" ตามลำดับ สมาชิกแต่ละตัวของ "M" เช่นว่านั้นนิยามโดย
<math>M_{i,j} =
 1 & (x_i, y_j) \in R \\
 0 & (x_i, y_j) \not\in R 
 </math>
เพื่อที่จะกำหนดจำนวนต่าง ๆ ในแถวและหลักของเมทริกซ์ เซต "X" และ "Y" จะต้องบ่งชี้ดรรชนีด้วยจำนวนเต็มบวก กล่าวคือ "i" จะมีค่าตั้งแต่ 1 จนถึงภาวะเชิงการนับ (ขนาด) ของ "X" และ "j" จะมีค่าตั้งแต่ 1 จนถึงภาวะเชิงการนับของ "Y"
ตัวอย่าง.
นิยามความสัมพันธ์ทวิภาค R บนเซต #เปลี่ยนทาง } ว่า "a"R"b" จะสัมพันธ์กัน ก็ต่อเมื่อ "a" หาร "b" ลงตัว ตัวอย่างเช่น 2R4 สัมพันธ์กันเพราะ 2 หาร 4 ลงตัว, 3R4 ไม่สัมพันธ์กันเพราะ 3 หาร 4 ไม่ลงตัว จากนิยามดังกล่าวสามารถแสดงเซตของคู่อันดับที่ทำให้ R มีความสัมพันธ์ดังนี้
{(1, 1), (1, 2), (1, 3), (1, 4), (2, 2), (2, 4), (3, 3), (4, 4)}
ซึ่งใช้เมทริกซ์เชิงตรรกะแสดงแทนได้ดังนี้
<math>\begin{pmatrix}
 1 & 1 & 1 & 1 \\
 0 & 1 & 0 & 1 \\
 0 & 0 & 1 & 0 \\
 0 & 0 & 0 & 1
 </math>
เมทริกซ์เครื่องหมายสลับ

ในทางคณิตศาสตร์ เมทริกซ์เครื่องหมายสลับ (alternating sign matrix) หมายถึงเมทริกซ์จัตุรัสที่มีสมาชิกประกอบด้วย 0, 1, −1 (ไม่จำเป็นต้องครบทุกตัว) และผลบวกของแต่ละแถวและแต่ละหลักต่างก็เท่ากับ 1 เมทริกซ์ชนิดนี้ถูกสร้างขึ้นเพื่อคำนวณดีเทอร์มิแนนต์ด้วยการลดรูปดอดจ์สัน (Dodgson condensation) นิยามขึ้นเป็นครั้งแรกโดย วิลเลียม มิลส์ (William Mills) เดวิด รอบบินส์ (David Robbins) และฮาเวิร์ด รัมซีย์ (Howard Rumsey)
ตัวอย่างเมทริกซ์เครื่องหมายสลับเช่น
<math>
\begin{bmatrix} 
0&0&1&0\\
1&0&0&0\\
0&1&-1&1\\
0&0&1&0
</math>
โปรดสังเกตว่า ผลรวมของแต่ละแถวเท่ากับ 1 และผลรวมของแต่ละหลักก็เท่ากับ 1 เช่นกัน
น้ำหอม

น้ำหอม  เป็นส่วนผสมของน้ำมันหอมระเหยหรือสารประกอบให้กลิ่น, สารฟิกเซทีฟ (fixative) ที่มีกลิ่นหอมกับตัวทำละลาย ใช้เพื่อให้ร่างกายมนุษย์, สัตว์, อาหาร, สิ่งของ หรือพื้นที่อยู่อาศัยมีกลิ่นที่น่าพึงพอใจ
โดยทั่วไปแล้วน้ำหอมมักอยู่ในรูปของเหลวและใช้ให้กลิ่นที่น่าเข้าหาแก่ตัวบุคคล
การค้นพบทางโบราณคดีและเอกสารโบราณแสดงให้เห็นถึงการใช้น้ำหอมในอารยธรรมยุคแรกสุดของมนุษย์ น้ำหอมยุคใหม่นั้นเริ่มมีในศตวรรษที่ 19 ด้วยการสังเคราะห์เชิงการค้าของสารประกอบให้กลิ่น เช่น vanillin และ coumarin
การอธิบายน้ำหอม.
สูตรที่ชัดเจนในการผลิตน้ำหอมสำหรับการค้านั้นถูกเก็บไว้เป็นความลับบริษัท ถึงแม้จะมีการตีพิมพ์เผนแพร่อย่างกว้างขวางแต่ก็มักเต็มไปด้วยวัตถุดิบที่มีความซับซ้อนที่ทำให้ยากต่อการอธิบาย "ประสบการณ์" โดยลูกค้าต่อกลิ่นนั้น ๆ อย่างไรก็ตาม ผู้เชี่ยวชาญด้านน้ำหอม (connoisseurs of perfume) สามารถระบุองค์ประกอบและที่มาของกลิ่นในน้ำหอมหนึ่ง ๆ ได้เช่นกัน
วิธีที่เป็นเชิงปฏิบัติที่สุดในการอธิกายน้ำหอมนั้นคือการอธิบายตามฟรากานซ์โน๊ต ("fragrance notes") ของกลิ่นหรือ แฟมิลี ("family") ของกลิ่น ทั้งหมดนี้ส่งผลต่อความประทับใจรวบยอดต่อกลิ่นเมื่อแรกใช้ไปจนถึงฮินต์ (hint) ของกลิ่นที่ยังคงอบอวลอยู่
สายทางของกลิ่น (trail of scent) ที่บุคคลที่มีน้ำหอมหนึ่งทิ้งไว้เรียกว่า ซิลเลจ "(sillage)" ตามคำภาษาฝรั่งเศสที่แปลว่า "wake" ซึ่งคือทางคลื่นที่เกิดขึ้นในน้ำตามเรือที่แล่นผ่าน
ฟรากานซ์โน้ต.
น้ำหอมนั้นอธิบายโดยมีดนตรีเป็นคำอุปมา เช่น การมีเซต 3 เซตของโน้ต ("notes") หมายถึงกลิ่นอันเสนาะหู (harmonious scent) แบบ “เสียงดนตรีที่ประสานกัน” ("accord") โน้ตนั้นจะถูกเปิดเผยออกเมื่อเวลาผ่านไป ด้วยความประทับใจแรก (immediate impression) ของท็อปโน้ต (top note) ไปยังมิดเดิลโน้ต (middle notes) ที่ลึกกว่า และเบสโน้ต (base notes) ที่ค่อย ๆ แสดงออกมาในระยะท้ายสุด โน้ตต่าง ๆ เหล่านี้จะถูกสร้างสรรค์ขึ้นอย่างปราณีตด้วยศาสตร์ของการระเหยของน้ำหอม ผู้ผลิตน้ำหอมผู้ตีพิมพ์โน้ตน้ำหอมนั้นมักทำด้วยการนำเสนอองค์ประกอบกลิ่น (fragrance components) ในรูปของ พีระมิดกลิ่นหอม ("fragrance pyramid") และใช้คำที่เป็นเชิงจินตนาการประกอบ
แฟมิลีการรับกลิ่น.
การจัดกลุ่มน้ำหอมนั้นไม่มีทางเป็นไปอย่างแน่นอนหรือเป็นไปอย่างรูปธรรม น้ำหอมจำนวนมากประกอบด้วยมุมต่าง ๆ ของแฟมิลีการรับกลิ่น (Olfactive families) ที่ต่างกัน แม้แต่น้ำหอมที่ออกแบบมาเป็นกลิ่น "ดอกไม้ชนิดเดียว" (single flower) ยังประกอบด้วยสารส่งกลิ่นอื่น ๆ ประกอบหรือเป็นฐาน
การจัดกลุ่มแบบแฟมิลี (family) นี้เป็นเพียงจุดเริ่มต้นในการอธิบายน้ำหอม แต่ไม่สามารถจัดประเภทน้ำหอมได้ทั้งหมด 
ดั้งเดิม.
น้ำหอมชนิดดั้งเดิม (traditional) เริ่มมีขึ้นในราวปี 1900:
ยุคใหม่.
ตั้งแต่ปี 1945 ได้มีหมวดหมู่ใหม่ ๆ เกิดขึ้นในการอธิบายกลิ่นยุคใหม่ (modern scents) ส่วนหนึ่งมากจากการพัฒนาในเทคโนโลยีการผลิตและสังเคราะห์กลิ่น:
วงล้อกลิ่นหอม.
รูปแบบการจัดประเภทใหม่นี้เป็นที่นิยมใช้ในการค้าและในอุตสาหกรรมเครื่องหอม คิดขึ้นในปี 1983 โดยผู้ให้คำปรึกษาด้านน้ำหอม Michael Edwards รูปแบบนี้นั้นทำให้การจัดแบ่ง, การขานชื่อ และการแสดงความสัมพันธ์ระหว่างชั้นต่าง ๆ เรียบง่ายขึ้น แฟมิลี (families) หลักในวงล้อได้แก่ "ฟลอรัล" (Floral), "ออเรนทัล" (Oriental), "วูดี" (Woody), "อโรมาติกฟูแฌร์" (Aromatic Fougère) และ "เฟรช" (Fresh) ซึ่งแต่ละแฟมิลีจะถูกแบ่งย่อยลงไปอีก และนำมาประกอบกันเป็นวงล้อ ตัวอย่างเช่นน้ำหอม "Chanel No.5" ที่ซึ่งดั้งเดิมจัดเป็นฟลอรัลแบบอัลดีไฮด์ (aldehydic floral) จะอยู่ในกลุ่มย่อย ซอฟท์ฟลอรัล (Soft Floral) เป็นต้น
เมทริกซ์ทแยงมุม

ในพีชคณิตเชิงเส้น เมทริกซ์ทแยงมุม  คือ เมทริกซ์จัตุรัสที่มีสมาชิกนอกเหนือจากเส้นทแยงมุมเป็นศูนย์ ซึ่งสมมติให้เส้นทแยงมุมนั้นลากจากสมาชิกบนซ้ายไปยังสมาชิกล่างขวา (เฉียงลง ↘) ส่วนสมาชิกบนเส้นทแยงมุมสามารถเป็นค่าใด ๆ ก็ได้รวมทั้งศูนย์
หากกำหนดให้เมทริกซ์ <math>D = (d_{i,j})</math> เป็นเมทริกซ์จัตุรัสมิติ "n"×"n" เมทริกซ์ D จะเป็นเมทริกซ์ทแยงมุมก็ต่อเมื่อ
<math>d_{i,j} = 0; \quad i \ne j</math>
สำหรับทุกค่าของ <math>i, j \in \left \{ 1, \ldots, n \right \}</math>
ตัวอย่างเมทริกซ์ทแยงมุม เช่น
<math>\begin{bmatrix}
1 & 0 & 0 \\
0 & 4 & 0 \\
0 & 0 & -3
\end{bmatrix}</math>
เมทริกซ์ทแยงมุมอาจหมายถึงเมทริกซ์แบบอื่น ๆ ที่ไม่เป็นเมทริกซ์จัตุรัส (มิติ "m"×"n") แต่เข้ากับเงื่อนไขที่ระบุไว้ด้านบน กล่าวคือสมาชิกที่นอกเหนือจาก "d""i", "i" เป็นศูนย์ เช่น
<math>\begin{bmatrix}
1 & 0 & 0 \\
0 & 4 & 0 \\
0 & 0 & -3 \\
0 & 0 & 0 \\
1 & 0 & 0 & 0 & 0 \\
0 & 4 & 0& 0 & 0 \\
0 & 0 & -3& 0 & 0\end{bmatrix}</math>
อย่างไรก็ตาม บทความนี้จะกล่าวถึงเมทริกซ์ทแยงมุมที่เป็นเมทริกซ์จัตุรัสเท่านั้น ซึ่งเป็นความหมายทั่วไป
เมทริกซ์ทแยงมุมใด ๆ เป็นเมทริกซ์สมมาตร และเป็นเมทริกซ์แบบสามเหลี่ยมทั้งบนและล่าง
เมทริกซ์เอกลักษณ์ <math>I_n</math> และเมทริกซ์ศูนย์ที่เป็นเมทริกซ์จัตุรัส ล้วนเป็นเมทริกซ์ทแยงมุม
การดำเนินการบนเมทริกซ์ทแยงมุม.
การดำเนินการบนเมทริกซ์ได้แก่ การบวกและการคูณเมทริกซ์ เป็นสิ่งที่ง่ายบนเมทริกซ์ทแยงมุม หากเขียนสัญลักษณ์นี้แทนเมทริกซ์ทแยงมุม <math>\operatorname{diag}(a_1, ..., a_n)</math> ซึ่งสมาชิกบนเส้นทแยงมุมหลักเป็น <math>a_1, ..., a_n\!</math> จากมุมบนซ้ายไปยังมุมล่างขวาตามลำดับ สำหรับการบวกเมทริกซ์ทแยงมุม จะได้ว่า
<math>\operatorname{diag}(a_1, ..., a_n) + \operatorname{diag}(b_1, ..., b_n) = \operatorname{diag}(a_1+b_1, ..., a_n+b_n)</math>
และสำหรับการคูณจะได้ว่า
<math>\operatorname{diag}(a_1, ..., a_n) \cdot \operatorname{diag}(b_1, ..., b_n) = \operatorname{diag}(a_1b_1, ..., a_nb_n)</math>
เมทริกซ์ทแยงมุม <math>\operatorname{diag}(a_1, ..., a_n)</math> จะสามารถมีตัวผกผันได้ก็ต่อเมื่อสมาชิกทุกตัวใน <math>a_1, ..., a_n\!</math> ต้องไม่เป็นศูนย์ ดังนั้นเราจะได้ว่า
<math>\operatorname{diag}(a_1, ..., a_n)^{-1} = \operatorname{diag}(a_1^{-1}, ..., a_n^{-1})</math>
ซาไกยูไนเต็ด

ซาไกยูไนเต็ด เป็นภาพยนตร์ไทย จัดฉายครั้งแรก ณ วันที่ 2 ธันวาคม พ.ศ. 2547 กำกับโดย สมจริง ศรีสุภาพ และเขียนบทโดย สมภพ เวชชพิพัฒน์
เนื้อเรื่องย่อ.
เปาตุ๊ (นำแสดงโดย พงษ์พัฒน์ วชิรบรรจง) อดีตกรรมการบอลที่กำลังหนีลูกน้องของหัวหน้ากรรมการฟุตบอล แล้วเขาก็กระโดดลงที่ลำธาร และได้ไปสนามกีฬาโดยเห็นเงาะร่วมแข่งขันด้วย เขาสังสัยว่าเขาเค้าคือใครและเขาจึงตามพวกเขาไป โดยเข้าไปในป่า ก่อนที่จะพบเห็นหมู่บ้านเงาะป่ากับหัวหน้าเผ่า ซึ่งกำลังพูดเรื่องในหมู่บ้านกำลังมีโรคระบาด โดยที่ชาวซาไกยังคงมีอาหารป่วยไม่รู้จะรักษาอย่างไรจึงจะหาย ทำให้เขาตัดสินใจให้ซาไกทั้งกลุ่มออกเดินทางที่กรุงเทพมหานคร แต่ซาไกที่ไม่ได้ออกเดินทางนอกป่าที่ไกลมาก ซาไกทั้งกลุ่มจึงตัดสินใจที่จะช่วยเหลือพวกเผ่าเราให้หายป่วยโดยได้รับถ้วยพระราชทานในการแข่งขันฟุตบอลโลกครังนี้ และพวกเขาไปกรุงเทพโดยรถเมล์ เปาตุ๊คอยฝึกซาไกไว้ให้มาแข่งขันทีมซาไกยูไนเต็ดที่เปาตุ๊เคยตั้งชื่อทีมไว้แล้วในจังหวัดยะลา โดยการแข่งขันจะมี มะม่วงเป็นกัปตันทีมของซาไกยูไนเต็ด การแข่งขันของซาไกยูไนเต็ดไม่สำเร็จพอที่จะแข่งขันฟุตบอลตอนนี้ ในตอนกลางคืนกลุ่มซาไกได้เดินทางไปที่ถนนข้าวสารและได้เข้าไปในคลับ ซาไกเกิดอาการแปลกใจที่เห็นโลกภายนอก ในการแข่งขันทีมซาไกยูไนเต็ดแข่งกับสิงห์น้ำเงินแข่งเท่าไหร่ก็ไม่เสร็จต่อๆกัน
และต่อมาทีมซาไกยูไนเต็ดเอาชนะสิงห์น้ำเงินสำเร็จ และสามารถรับถ้วยพระราชทานได้ มะม่วงได้ชนะเลิศในการแข่งขัน และเขาได้รับถ้วยพระราชทาน แก่เปาตุ๊ และมะม่วงได้กอดกับเปาตุ๊ดีใจที่ชนะและเปาตุ๊ก็จากไป ก็กลับไปบ้าน ที่สถานีรถไฟหัวลำโพง เปาตุ๊ได้เห็นภาพซาไกยูไนเต็ดที่ได้ชัยชนะมาสู่เรา พอเปาตุ๊เห็นคนไม่ดีเห็นแล้วก็เลยหนีไป คนไม่ดีเห็นว่าเขาขึ้นรถไฟไปเลยขึ้น เปาตุ๊ก็รอดชีวิตมาได้ ที่หมู่บ้านซาไกคนในหมู่บ้านซาไกดีใจมากที่ได้กลับมาบ้านเกิด และได้วางถ้วยพระราชทานรอพระอาทิตย์ส่องแสงสว่าง สักพักพระอาทิตย์ก็แสงสว่างไปถึงถ้วย มะม่วงและคนในหมู่บ้าน รวมถึงหัวหน้าเผ่าได้ไหว้พระเจ้าอยู่หัว ผู้เป็นพระบารมีทีมีต่อพสกนิกรไทย และหัวหน้ามะม่วง กับคนทั้งหมู่บ้านได้พบหมอเพื่อจะมารักษาคนที่ติดไข้ทรพิษ โดยสามารถรักษาให้หายได้เป็นปกติ 
และในหมู่บ้านของกะเหรี่ยง มีพวกชาวกะเหรี่ยงเล่นตะกร้อกันอย่างสนุกสนาน โดยมีชายผู้หนึ่งที่หันหลังให้อยู่ เขาผู้นั้นคือ เปาตุ๊
รายชื่อสุภาพสตรีหมายเลขหนึ่งสหรัฐ

สุภาพสตรีหมายเลขหนึ่งสหรัฐ  เป็นตำแหน่งอย่างไม่เป็นทางการของผู้ดูแลทำเนียบขาว โดยธรรมเนียมปฏิบัติแล้ว ตำแหน่งนี้จะเป็นของภรรยาของประธานาธิบดีสหรัฐคนปัจจุบัน อย่างไรก็ตามในบางครั้งมีสตรีอื่นที่ไม่ใช่ภรรยาของประธานาธิบดีดำรงตำแหน่งนี้ ในกรณีที่ประธานาธิบดีนั้นยังไม่ได้แต่งงานหรือเป็นหม้าย ซึ่งส่วนใหญ่ผู้ดำรงตำแหน่งจะเป็นญาติหรือเพื่อนผู้หญิงของประธานาธิบดี
ปัจจุบันยังไม่มีประธานาธิบดีที่เป็นสตรี ดังนั้นจึงไม่มีคำเรียกสามีของประธานาธิบดีซึ่งจะเป็นผู้ดูแลทำเนียบขาว แต่ปัจจุบันมีสตรีที่ดำรงตำแหน่งผู้ว่าการรัฐแล้วหลายคน สามีของสตรีเหล่านี้จะถูกเรียกว่า สุภาพบุรุษหมายเลขหนึ่ง (First Gentlemen)
สุภาพสตรีหมายเลขหนึ่งคนปัจจุบันคือเมลาเนีย ทรัมป์และมีอดีตสุภาพสตรีหมายเลขหนึ่งที่ยังมีชีวิตอยู่ 4 คน ได้แก่ ฮิลลารี คลินตัน,ลอรา บุช, มิเชล โอบามา และ จิล ไบเดิน
เมทริกซ์ศูนย์

ในทางคณิตศาสตร์ โดยเฉพาะพีชคณิตเชิงเส้น เมทริกซ์ศูนย์ หมายถึงเมทริกซ์ที่มีสมาชิกทุกตัวเป็นศูนย์ ตัวอย่างเมทริกซ์ศูนย์ เช่น
<math>
0 & 0 \\
0 & 0 & 0 \\
</math>
เซตของเมทริกซ์มิติ "m"×"n" ที่มีสมาชิกเป็นริง "K" สามารถเขียนแทนด้วย <math>K_{m,n} \,</math> สำหรับเมทริกซ์ศูนย์ <math>\mathbf{0}_{K_{m,n}} \, </math> ใน <math>K_{m,n} \,</math> คือ เมทริกซ์ที่มีสมาชิกทุกตัวเท่ากับ <math>\mathbf{0}_K \, </math> ซึ่ง <math>\mathbf{0}_K \, </math> คือ เอกลักษณ์การบวกใน "K" กล่าวคือ
<math>
\mathbf{0}_K & \mathbf{0}_K & \cdots & \mathbf{0}_K \\
\mathbf{0}_K & \mathbf{0}_K & \cdots & \mathbf{0}_K \\
\vdots & \vdots & & \vdots \\
</math>
โดยเมทริกซ์ศูนย์ดังกล่าว เป็นเอกลักษณ์การบวกภายใต้ <math>K_{m,n} \,</math> นั่นหมายความว่า สำหรับทุกเซต <math>A \in K_{m,n} \, </math> เราจะได้
<math>\mathbf{0}_{K_{m,n}}+A = A + \mathbf{0}_{K_{m,n}} = A</math>
เมทริกซ์ของริงที่มีมิติ "m"×"n" ใด ๆ จะมีเมทริกซ์ศูนย์เพียงหนึ่งเดียว เนื่องจากข้อพิสูจน์ของเอกลักษณ์การบวก โดยทั่วไปแล้วจะเขียนสมาชิกทั้งหมดด้วย "0" โดยไม่มีอักษรอะไรห้อยท้าย
เมทริกซ์ศูนย์เป็นรูปแบบหนึ่งของการนำเสนอการแปลงเชิงเส้น โดยส่งค่าทั้งหมดเป็นเวกเตอร์ศูนย์
คัลเลอร์ออฟโซล

"คัลเลอร์ออฟโซล" (; โรมาจิ: "Kara Obu Souru"; : COLOR OF SOUL) เป็นซิงเกิลที่ 3 ของคุมิ โคดะในรูปแบบแม็กซี่ซิงเกิล ออกจำหน่ายเมื่อวันที่ 3 ตุลาคม พ.ศ. 2544 เปิดตัวสัปดาห์แรกในอันดับที่ 29 ของออริกอนชาร์ต มียอดขายรวมประมาณ 13,000 แผ่น
มิวสิกวิดีโอเพลง "คัลเลอร์ออฟโซล" เป็นมิวสิกวิดีโอเพลงแรกของคุมิ โคดะที่ใช้แอนิเมชันมาใช้ในมิวสิกวีดีโอ
เพลง "คัลเลอร์ออฟโซล" เป็นเพลงประกอบรายการ AX MUSIC FACTORY ทางช่องนิปปอนทีวี
ทรัสต์ยัวร์เลิฟ

"ทรัสต์ยัวร์เลิฟ" (; โรมาจิ: "Torasuto Yua Rabu"; : Trust Your Love) เป็นซิงเกิลที่ 2 ของคุมิ โคดะในรูปแบบแม็กซีซิงเกิลทั้งในประเทศญี่ปุ่นและสหรัฐอเมริกา ออกจำหน่ายเมื่อวันที่ 3 พฤษภาคม พ.ศ. 2544 เปิดตัวสัปดาห์แรกในอันดับที่ 18 ของออริกอนชาร์ต มียอดขายรวมในประเทศญี่ปุ่นประมาณ 42,100 แผ่น 
ซิงเกิล "ทรัสต์ยัวร์เลิฟ" เป็นซิงเกิลที่ 3 ของคุมิที่ออกจำหน่ายในสหรัฐอเมริกา เป็นเพลงแรกที่สามารถขึ้นไปถึงอันดับที่ 1 บิลบอร์ดแดนซ์ชาร์ตในสหรัฐอเมริกา 
เพลง "ทรัสต์ยัวร์เลิฟ" เป็นเพลงประกอบโฆษณารถยนต์ยี่ห้อเล็กซัสในสหรัฐอเมริกา และยังเป็นเพลงประกอบรถยนต์ยี่ห้อแซทเทิร์นในสหรัฐอเมริกาอีกด้วย